open-index/open-wikipedia-markdown huggingface dataset:
అల్వాల్ మండలం

**అల్వాల్ మండలం**,తెలంగాణ రాష్ట్రం, మేడ్చల్ జిల్లా లోని మండలం. 2016  లో జరిగిన జిల్లాల పునర్వ్యవస్థీకరణలో భాగంగా ఈ మండలాన్ని ఏర్పరచారు.    ఇందులో 9 గ్రామాలున్నాయి. దానికి ముందు ఈ మండలం రంగారెడ్డి జిల్లా లో  ఉండేది.   ప్రస్తుతం ఈ మండలం మ‌ల్కాజ్‌గిరి రెవెన్యూ డివిజనులో భాగం. పునర్వ్యవస్థీకరణకు  ముందు కూడా ఇదే డివిజనులో ఉండేది.ఈ మండలంలో  10  రెవెన్యూ గ్రామాలు ఉన్నాయి.నిర్జన గ్రామాలు లేవు

## నూతన మండల కేంద్రంగా గుర్తింపు
లోగడ అల్వాల్  గ్రామం/పట్టణ ప్రాంతం లోగడ రంగారెడ్డి జిల్లా, మల్కాజ్‌గిరి రెవెన్యూ డివిజను పరిధిలోని మల్కాజ్‌గిరి మండల పరిధిలో ఉంది.2014 లో తెలంగాణా ప్రత్యేక రాష్ట్రంగా ఏర్పడిన తరువాత మొదటిసారిగా 2016 లో ప్రభుత్వం నూతన జిల్లాలు, రెవెన్యూ డివిజన్లు, మండలాల పునర్య్వస్థీకరణలో భాగంగా అల్వాల్ పట్టణ ప్రాంతాన్ని (1+09) పది పట్టణ ప్రాంతాలతో నూతన మండల కేంధ్రంగా మేడ్చల్ జిల్లా,మల్కాజ్‌గిరి రెవెన్యూ డివిజను పరిధిలో చేర్చుతూ ది.11.10.2016 నుండి అమలులోకి తెస్తూ ప్రభుత్వం ఉత్తర్వు జారీచేసింది.

2016 లో జరిగిన పునర్వ్యవస్థీకరణలో ఏర్పడిన ఈ మండల వైశాల్యం 42 చ.కి.మీ. కాగా, జనాభా 335,634. జనాభాలో పురుషులు 168,831 కాగా, స్త్రీల సంఖ్య 166,803. మండలంలో 81,040 గృహాలున్నాయి.

## మండలంలోని గ్రామాలు

### రెవెన్యూ గ్రామాలు
#అల్వాల్
#లోతుకుంట
# దమ్మాయిగూడ 
#మాచ బొల్లారం
#ఫర్జాన్‌గూడ
#అక్బర్‌జా
#తుర్కపల్లి
#కౌకూర్
# మహదేవపూర్
# యాప్రాల్‌

## మూలాలు


## వెలుపలి లంకెలు

వర్గం:2016 లో ఏర్పాటైన తెలంగాణ మండలాలు
కుత్బుల్లాపూర్ మండలం

thumb|right|2016 పునర్వ్యవస్థీకరణకు ముందు అవిభక్త రంగారెడ్డి జిల్లా పటంలో మండల స్థానం
**కుత్బుల్లాపూర్‌ మండలం**, తెలంగాణ రాష్ట్రం,  మేడ్చల్ జిల్లాకు చెందిన మండలం. 2016 లో  జరిగిన జిల్లాల పునర్వ్యవస్థీకరణకు ముందు ఈ మండలం రంగారెడ్డి జిల్లా లో  ఉండేది.   ప్రస్తుతం ఈ మండలం మ‌ల్కాజ్‌గిరి రెవెన్యూ డివిజనులో భాగం. పునర్వ్యవస్థీకరణకు  ముందు కూడా ఇదే డివిజనులో ఉండేది.ఈ మండలంలో 6   రెవెన్యూ గ్రామాలు ఉన్నాయి.నిర్జన గ్రామాలు లేవు

## గణాంకాలు
2011 భారత జనాభా గణాంకాల ప్రకారం మండల జనాభా- మొత్తం 4,94,252 - పురుషులు 2,54,275 - స్త్రీలు 2,39,977

2016 లో జరిగిన పునర్వ్యవస్థీకరణ తరువాత, ఈ మండల వైశాల్యం 45 చ.కి.మీ. కాగా, జనాభా 384,341. జనాభాలో పురుషులు 197,787 కాగా, స్త్రీల సంఖ్య 186,554. మండలంలో 95,021 గృహాలున్నాయి.

## మండలంలోని పట్టణాలు

*కుత్బుల్లాపూర్‌ 

## రంగారెడ్డి జిల్లా నుండి మార్పు
లోగడ కుత్బుల్లాపూర్‌ మండలం, రంగారెడ్డి  జిల్లా, మల్కాజ్‌గిరి రెవెన్యూ డివిజను పరిధిలో ఉంది. 2014 లో తెలంగాణా ప్రత్యేక రాష్ట్రంగా ఏర్పడిన తరువాత మొదటిసారిగా 2016 లో ప్రభుత్వం నూతన జిల్లాలు, రెవెన్యూ డివిజన్లు, మండలాల ఏర్పాటులో భాగంగా  కుత్బుల్లాపూర్‌  మండలాన్ని (1+05) ఆరు గ్రామాలుతో కొత్తగా ఏర్పడిన మేడ్చెల్-మల్కాజ్‌గిరి జిల్లా, మల్కాజ్‌గిరి రెవెన్యూ డివిజను పరిధిలో చేర్చుతూ ది.11.10.2016 నుండి అమలులోకి తెస్తూ ప్రభుత్వం ఉత్తర్వు జారీచేసింది.

## మండలం లోని గ్రామాలు

### రెవెన్యూ గ్రామాలు
#కుత్బుల్లాపూర్‌
# గాజులరామారం
# సూరారం
# పేట్ బషీరాబాద్‌
# జీడీమెట్ల
#నందనగర్

## పట్టణ ప్రాంతాలు

* జగద్గిరిగుట్ట

గమనిక:ఇది రెవెన్యూ గ్రామం  కాదు.

## మూలాలు


## వెలుపలి లంకెలు
బాలానగర్ మండలం (మేడ్చల్ మల్కాజ్‌గిరి జిల్లా)

**బాలానగర్ మండలం (రంగారెడ్డి)**, తెలంగాణ రాష్ట్రంలోని మేడ్చల్ జిల్లాకు చెందిన ఒక మండలం.
thumb|right|2016 పునర్వ్యవస్థీకరణకు ముందు అవిభక్త రంగారెడ్డి జిల్లా పటంలో మండల స్థానం
2016 లో  జరిగిన జిల్లాల పునర్వ్యవస్థీకరణకు ముందు ఈ మండలం రంగారెడ్డి జిల్లా లో  ఉండేది.   ప్రస్తుతం ఈ మండలం మ‌ల్కాజ్‌గిరి రెవెన్యూ డివిజనులో భాగం. పునర్వ్యవస్థీకరణకు  ముందు ఇది రాజేంద్రనగర్ డివిజనులో ఉండేది.ఈ మండలంలో  8  రెవెన్యూ గ్రామాలు ఉన్నాయి.నిర్జన గ్రామాలు లేవు.

## రంగారెడ్డి జిల్లా నుండి మార్పు
లోగడ బాలానగర్ మండలం,రంగారెడ్డి  జిల్లా,రాజేంద్రనగర్ రెవెన్యూ డివిజను పరిధిలో ఉంది.2014 లో తెలంగాణా ప్రత్యేక రాష్ట్రంగా ఏర్పడిన తరువాత మొదటిసారిగా 2016 లో ప్రభుత్వం నూతన జిల్లాలు, రెవెన్యూ డివిజన్లు, మండలాల ఏర్పాటులో భాగంగా  బాలానగర్  మండలాన్ని (1+07) ఎనిమిది గ్రామాలుతో కొత్తగా ఏర్పడిన మేడ్చెల్-మల్కాజ్‌గిరి జిల్లా, మల్కాజ్‌గిరి రెవెన్యూ డివిజను పరిధిలో చేర్చుతూ ది.11.10.2016 నుండి అమలులోకి తెస్తూ ప్రభుత్వం ఉత్తర్వు జారీచేసింది.
## కొత్త గణాంకాలు
2016 లో జరిగిన పునర్వ్యవస్థీకరణ తరువాత, ఈ మండల వైశాల్యం 21 చ.కి.మీ. కాగా, జనాభా 257,826. జనాభాలో పురుషులు 132,441 కాగా, స్త్రీల సంఖ్య 125,387. మండలంలో 61,950 గృహాలున్నాయి.
## మండలంలోని పట్టణాలు

* హైదరాబాదు (m corp+og) (పాక్షికము)
* హైదరాబాదు (m corpI.) (పాక్షికము)
## మండలంలోని రెవెన్యూ గ్రామాలు

#బాలనగర్
# ఫిరోజ్‌గూడ
# జింకలవాడ
#ఫతేనగర్
#పాత బోయినపల్లి
# హస్మత్‌పేట్
#బేగంపేట్
# బొబ్బుగూడ

## మూలాలు


## వెలుపలి లంకెలు
కూకట్‌పల్లి మండలం

**కూకట్‌పల్లి మండలం,** తెలంగాణ రాష్ట్రం, మేడ్చల్ జిల్లాలోని మండలం. 2016  లో జరిగిన జిల్లాల పునర్వ్యవస్థీకరణలో భాగంగా ఈ మండలాన్ని ఏర్పరచారు.    దానికి ముందు ఈ మండలం రంగారెడ్డి జిల్లా లో  ఉండేది.   ప్రస్తుతం ఈ మండలం మ‌ల్కాజ్‌గిరి రెవెన్యూ డివిజనులో భాగం. పునర్వ్యవస్థీకరణకు  ముందు ఇది రాజేంద్రనగర్ డివిజనులో ఉండేది.ఈ మండలంలో 6  రెవెన్యూ గ్రామాలు ఉన్నాయి.నిర్జన గ్రామాలు లేవు

## నూతన మండల కేంద్రంగా గుర్తింపు
లోగడ కూకట్‌పల్లి  గ్రామం లోగడ రంగారెడ్డి జిల్లా, రాజేంద్రనగర్ రెవెన్యూ డివిజను పరిధిలోని మల్కాజ్‌గిరి మండల పరిధిలో ఉంది.2014 లో తెలంగాణా ప్రత్యేక రాష్ట్రంగా ఏర్పడిన తరువాత మొదటిసారిగా 2016 లో ప్రభుత్వం నూతన జిల్లాలు, రెవెన్యూ డివిజన్లు, మండలాల పునర్య్వస్థీకరణలో భాగంగా కూకట్‌పల్లి పట్టణ ప్రాంతాన్ని (1+05) ఆరు పట్టణ ప్రాంతాలతో నూతన మండల కేంధ్రంగా మేడ్చల్ జిల్లా, మల్కాజ్‌గిరి రెవెన్యూ డివిజను పరిధిలో చేర్చుతూ ది.11.10.2016 నుండి అమలులోకి తెస్తూ ప్రభుత్వం ఉత్తర్వు జారీచేసింది.
## కొత్త గణాంకాలు
2016 లో జరిగిన పునర్వ్యవస్థీకరణలో ఏర్పడిన ఈ మండల వైశాల్యం 38 చ.కి.మీ. కాగా, జనాభా 310,170. జనాభాలో పురుషులు 159,118 కాగా, స్త్రీల సంఖ్య 151,053. మండలంలో 77,899 గృహాలున్నాయి.

## మండలంలోని రెవెన్యూ గ్రామాలు

#కూకట్‌పల్లి
#అల్లాపూర్
#మూసాపేట
#బాగ్‌అమీర్
#హైదర్‌నగర్
#షంషీగూడ

## మూలాలు

## వెలుపలి లంకెలు

వర్గం:2016 లో ఏర్పాటైన తెలంగాణ మండలాలు
బొమ్మన విశ్వనాథం

**బొమ్మన విశ్వనాథం** భారతీయ సాహిత్యాన్ని వంగభాషలోనికి అనువదించిన తెలుగువ్యక్తి. ఇతడు 1934, నవంబర్ 7వ తేదీన ప్రస్తుతం ఒడిషా రాష్ట్రంలోని గంజాం జిల్లా బరంపురం పట్టణంలో జన్మించాడు. ఇతని మాతృభాష తెలుగు అయినప్పటికీ తండ్రి ఉద్యోగరీత్యా ఇతడు తన పదవయేట కలకత్తా చేరుకున్నాడు. అప్పటి నుండి బెంగాలీ భాషను అభ్యసించాడు. విశ్వకవి రవీంద్రనాథ్ టాగూర్ రచనలు అధ్యయనం చేయడంతో సారస్వతాభిమానం పెంపొదింది. వంగ సాహిత్యాన్ని అభ్యసించడంతో పాటు ఇతర భారతీయ భాషలలోని సాహిత్యాన్ని చవి చూడాలనే ఆసక్తితో తెలుగు, తమిళ, కన్నడం, మలయాళం, ఒరియా, బెంగాలీ, హిందీ, ఉర్దూ, గుజరాతీ, మరాఠీ భాషలలో ప్రావీణ్యం సంపాదించాడు.
## రచనలు
ఇతని మాతృభాష తెలుగు అయినా, ఇతడు చిన్నప్పటి నుండి వంగదేశంలోనే వుండడం వలన ఇతడు బెంగాలీ భాషలోనే మొదట స్వతంత్ర రచనలు చేశాడు. 
# అజ్ కేర్ డాక్
# సూచనా (నాటకాలు)
# నాటికా (ఏకాంకిలు)
# ఆధునిక్ భారతేర్ గల్ప సంచయన్ - 14 భారతీయ భాషలనుండి బెంగాలీలోనికి అనువదించబడిన 14 కథలు.
# కేరళార్ గల్పగుచ్చ - 14 ఉత్తమ మళయాల కథలకు బెంగాలీ అనువాదం
# ఆంధ్రేర్ గల్పగుచ్ఛ - 7 ఉత్తమ తెలుగు కథలకు బెంగాలీ అనువాదం
# ఆధునిక్ భారతేర్ కబితా సంచయన్ - 19 ఉత్తమ కవితల బెంగాలీ అనువాదం.
# భిన్న్ ప్రదేశీ కబితా
# భారతీయ గల్ప సంకలన్
# నాయికర్ నామ్  రీటా
# కృష్ణ చందర్ గల్ప
# జిద్
# మనాలా
# ఏక్తి ప్రేమర్ కాహిని
# సురేర్ సానాయ్ బాజుక్ (మూలం: కొడవటిగంటి కుటుంబరావు)
# ఆమ్రపాలి (మూలం: రామచంద్ర ఠాకూర్)
# కళ్యాణమల్ (మూలం: సర్దార్ కె.ఎం.పణిక్కర్)
# కేరళ్ సింహం (మూలం: సర్దార్ కె.ఎం.పణిక్కర్)
# సిమిడి (మూలం: తకళి శివశంకర పిళ్ళై నవల చెమ్మీన్)
# తుమి అమర్ కమ్యూనిష్ట కరేచ (మూలం: తొప్పిల్ భాసి)

## మూలాలు

వర్గం:1934 జననాలు
వర్గం:తెలుగువారు
వర్గం:బెంగాలీ రచయితలు
వర్గం:అనువాదకులు
వర్గం:బెంగాలీ అనువాదకులు
మైత్రీ (2012 సినిమా)

**మైత్రీ** 2012, నవంబర్ 30న విడుదలైన తెలుగు చలనచిత్రం. సూర్యరాజు దర్శకత్వం వహించిన ఈ చిత్రంలో నవదీప్, సదా, బ్రహ్మానందం, ఉత్తేజ్ తదితరులు నటించగా, వికాస్ సంగీతం అందించారు.
## నటవర్గం

* నవదీప్
* సదా
* బ్రహ్మానందం
* ఉత్తేజ్
* చిత్రం శ్రీను
* ఎన్.జె. బిక్షు
* సుమన్ శెట్టి
* కళ్ళు చిదంబరం
* సత్యం రాజేష్
* లక్ష్మణ్
* పాపారాయుడు
* వంశీ
* కీర్తీ
* అల్లరి సుభాషిణి
* జయవాణి
* ఇషిక

## సాంకేతికవర్గం
* రచన, దర్శకత్వం: సూర్యరాజు
* నిర్మాత: రాజేష్ కుమార్
* సంగీతం: వికాస్
* ఛాయాగ్రహణం: సెల్వకుమార్
* కూర్పు: వినయ్
* నిర్మాణ సంస్థ: హను సినీ క్రియేషన్స్

## మూలాలు

## ఇతర లంకెలు
* 

వర్గం:తెలుగు కుటుంబకథా సినిమాలు
వర్గం:నవదీప్ నటించిన సినిమాలు
వర్గం:బ్రహ్మానందం నటించిన సినిమాలు
వర్గం:ఉత్తేజ్ నటించిన సినిమాలు
వర్గం:2012 తెలుగు సినిమాలు
పరిటాల శ్రీరాములు

**పరిటాల శ్రీరాములు** అనంతపురం జిల్లాకు చెందిన ప్రజానాయకుడు, రచయిత. జిల్లాల్లో భూపోరాటాల్లో పాల్గొని భూస్వాముల ఆధీనంలో ఉన్న అధిక భూముల్ని సాధారణ రైతులకు అందేలా చేశాడు. ఈయన జీవితం ఆధారంగా దర్శకుడు ఎన్. శంకర్ శ్రీరాములయ్య అనే సినిమా రూపొందించాడు.

## బాల్యం
పరిటాల శ్రీరాములు 1935, ఏప్రిల్ 12 న అనంతపురం జిల్లా, వెంకటాపురం గ్రామంలో జన్మించాడు. కర్ణాటక సరిహద్దుల్లో ఉన్న గ్రామమిది. తండ్రి పరిటాల ముత్యాలప్ప ఆ గ్రామంలోకెల్లా పెద్ద భూస్వామి. స్వగ్రామంలోనే కాక చుట్టుపక్కల గ్రామాల్లో కలిపి ఆయనకు 150 ఎకరాలకిపైగా భూమి ఉండేది. ఈయన భూస్వామి అయినా పెద్ద దర్పాలకు పోకుండా సాధారణ జీవితం గడిపేవాడు. రామాయణ, మహాభారతాలను నిత్యం పారాయణం చేసేవాడు. ముత్యాలప్ప మొదటి భార్యకు సంతానం లేదు. రెండవ భార్య ఒక కుమార్తెను కని చనిపోయింది. ఈమె పేరు అశ్వత్థమ్మ. మూడవ భార్య చినవెంకటమ్మ. ఈమెకు ఆరుగురు సంతానం.మొదట కుమార్తె నారాయణమ్మ. పెద్ద కుమారుడు శ్రీరాములు, రెండు పెద్దనారాయణ, మూడు గజ్జెలప్ప, నాలుగు  సుబ్బయ్య, అయిదు చిన్ననారాయణ, శ్రీరామ నవమి రోజు పుట్టిన తమ పెద్దకొడుకుకి శ్రీరాములు అని పేరు పెట్టుకున్నారా దంపతులు.

శ్రీరాములు చదువుకుంటూనే వ్యవసాయం చేసేవాడు. విద్యార్థి దశ నుంచీ సాహిత్యం మీద, రాజకీయాల ముఖ్యంగా వాటిలోని ప్రగతిశీల భావజాలం మీద ఆసక్తి పెంచుకున్నాడు. ప్రాచీన సాహిత్యంలోనూ ఆసక్తి ఉండేది. పౌరాణిక, సాంఘిక నాటకాల్లో నటించాడు. కుటుంబ ఆర్థిక పరిస్థితి దృష్ట్యా శ్రీరాములు ఎస్. ఎస్. ఎల్. సి తో స్వీయ నిర్ణయంతో చదువు ముగించాడు. తమ్ముడు పి. ఎం. నారాయణ బి. ఎ. ఆనర్స్ దాకా చదివాడు. మిగతా వారంతా గొప్ప చదువు లేకున్నా చిన్న నారాయణ మిలిటరీ లో చేరి సిగ్నల్మన్ గా చేశారు
శ్రీరాములు చదువు ముగియడంతోనే ఆయనకు వివాహ ప్రయత్నాలు మొదలుపెట్టారు. 1952లో పదిహేడేళ్ళ వయసులో శీరిపి కొట్టాల గ్రామానికి చెందిన నారాయణమ్మ తో ఆయనకు వివాహం అయింది.

## కమ్యూనిజంపై ఆసక్తి
రైతులు స్వేచ్ఛగా తమ వ్యవసాయం తాము చేసుకోవాలంటే కమ్యూనిస్టు పార్టీ నిర్మిస్తున్న ప్రజా పోరాటాల్లో పాల్గొనాలని భావించిన శ్రీరాములు ఆ పార్టీ సభ్యత్వం తీసుకున్నాడు శ్రీరాములు. 1948-51 మధ్య కాలంలో కమ్యూనిస్టు పార్టీ నిర్వహించిన ప్రతిష్టాత్మక భూపోరాటం ఆయన్ను కమ్యూనిస్టు యోధుడిగా తీర్చిదిద్దింది. అయితే భూములు కోల్పోయిన ఇతర భూస్వాములు ఆయనపై కక్ష పెంచుకున్నారు. ఇందులో మొదటివాడు ముత్తవకుంట్ల భూస్వామి చిన్నపరెడ్డి కొడుకు రామసుబ్బారెడ్డి. రామసుబ్బారెడ్డి, అతని సోదరులు పేద రైతులమీద సాగిస్తున్న జులుం అరికట్టడానికి కమ్యూనిస్టు పార్టీ నిర్ణయించింది. అందరూ కలిసి రామసుబ్బారెడ్డి ఇంటికి వెళ్ళి అతనికి దేహశుద్ధి చేశారు. అడ్డువచ్చిన తలారి నరసింహులు మీద కూడా దాడి చేయడంతో అతను అక్కడికక్కడే చనిపోయాడు. రామసుబ్బారెడ్డి తమ్ముడు బాలసుబ్బారెడ్డి కేసు బలంగా ఉండటం కోసం చనిపోయిన తలారి నరసింహులు తలను వేటకత్తితో నరికించాడు. ఈ కేసులో శ్రీరాములు, అతని సోదరుడు గజ్జెలప్పతో బాటు నలభై ఆరు మంది మీద హత్య కేసు నమోదయింది. పదమూడు మందికి యావజ్జీవ కారాగార శిక్ష పడింది. 1962 లో వీరందరూ బయటకు వచ్చారు.

దాదాపు రెండేళ్ళ పాటు శ్రీరాములు, అతని తమ్ముడు గజ్జెలప్ప జైలుపాలవడంతో కుటుంబం ఆర్థిక ఇబ్బందుల్లో పడింది. కుటుంబంలో పెద్దవాడిగా పరిస్థితులు చక్కదిద్దడం కోసం ఆయన అబ్కారీ (మద్యం తయారీ) వేలంపాటల్లోకి ప్రవేశించాడు. ఆ సమయంలో ఆయనకు స్వతహాగా మంచి వేటగాడు అయిన సిద్ధప్పతో పరిచయం ఏర్పడింది.

## మూలాలు

వర్గం:అనంతపురం జిల్లా రాజకీయ నాయకులు
వర్గం:తెలుగు రచయితలు
వర్గం:1935 జననాలు
శ్రీ లక్ష్మీ నరసింహస్వామి దేవస్థానం, సుందిళ్ళ

**శ్రీ లక్ష్మీ నరసింహస్వామి దేవస్థానం** తెలంగాణ రాష్ట్రం, పెద్దపల్లి జిల్లా, రామగిరి మండలం సుందిళ్ళ గ్రామంలో ఉన్న దేవాలయం. సా.శ 13వ శతాబ్దంలో కాకతీయులచే నిర్మించిన ఈ దేవాలయంలో స్వామివారు యోగ నరసింహస్వామిగా దర్శనమిస్తాడు.

## స్థల విశిష్టత
అనేక ప్రాంతాల్లో ఉగ్రమూర్తి ఉన్న నరసింహస్వామి ఇక్కడ శాంతమూర్తి కొలువుదీరాడు. ఇతర ప్రాంతాల్లో కొండలు, గుట్టల్లో వెలిసిన స్వామి సుందిళ్ళ అందమైన దేవాలయంలో వెలిసాడు. ఇక్కడి ప్రాంతం తన తపస్సుకు సరైనదిగా భావించన స్వామి శాంతమూర్తిగా మారి ఇక్కడే యోగముద్రలో కూర్చున్నడు ఆ స్వామి ఒళ్లంతా పుట్టలు మొలిచాయి.

## స్థల పురాణం
చాలా ఏళ్ళకిందట ఒక వృద్ధ బ్రాహ్మణుడు జనగాంలో ఉంటూ, సుందిళ్ళలో ఉన్న తన పొలాలకు వచ్చి వెళ్ళేవాడు. అది అడవి ప్రాంతం కావడంతో ఆ వృద్ధుడు తన పదేళ్ళ మనుమని వెంట బెట్టుకొని అక్కడికి వచ్చేవాడు. ఒకరోజు బ్రాహ్మణుడు ఒక్కడేవెళ్ళి పొలంలో తిరిగి అలసిపోయి దారితప్పి దిక్కుతోచని స్థితిలో భగవంతుని స్మరించుకోగా, ఆ క్షణమే ఒక బాలుడు అతని దగ్గరకు వచ్చి తాతా! దారి తప్పావా? సరైన త్రోవ నేను చూపిస్తాను రా! అని తీసుకొనిపోతాడు. పక్కనేవున్న వున్న ఒక రాత్రి ఈ మంటపం చూపించి, ఈ రాత్రి ఇక్కడే పడుకోమని చెప్పి, స్వామి ప్రసాదం. కొబ్బరి, బెల్లం ఇచ్చి పడుకున్నాడు. బ్రాహ్మణుడు వాటిని తిని పడుకున్నాడు. కొంతసేపటి తరువాత బ్రాహ్మణుని కలలో విష్ణుమూర్తి నరసింహ రూపంలో దర్శనమిచ్చి, పక్కనేవున్న పుట్టను తవ్వి చూడమన్నాడు. పుట్టను తవ్వగా సూర్యకిరణాల వెలుగులో పీఠం పెట్టుకొని, చేతులు యోగముద్రతోవుండి ఛాతి ఒకవైపు నలుపు, మరో వైపు ఎరుపు కలిగిన ఇసుకరాతి విగ్రహంతో స్వామి దక్షిణాభి ముఖంగా దర్శనమిచ్చాడు. దక్షిణ ద్వారం (దిక్కు) యమధర్మరాజుది అవడంవల్ల ఈ వైపున్న దేవాలయాల్లోకి ప్రవేశిస్తే యమబాధలుండవని భక్తుల నమ్మకం.

## దేవాలయ నిర్మాణం
సా.శ 13వ శతాబ్దంలో కాకతీయ రాజ వంశస్థులు ఈ దేవాలయం నిర్మించినట్లు సమీపంలోని ఓ శిలాశాసనం ద్వారా తెలుస్తున్నది. దేవాలయానికి ఈశాన్య భాగంలో 200 గజాల దూరాన పురాతన దేవాలయం ఉండినట్లు ఆలయ శిథిలాలు నేటికీ దర్శనమిస్తాయి. అయితే, నైరుతి దిశలోని కోనేరును కూడ్పించి, ఆ స్థలంలో స్వామివారి భక్తుల సౌకర్యార్థం పెద్ద హాలును దాతలు నిర్మించారు.

## ఉత్సవాలు
ఇక్కడ ప్రతి ఏడాది ధనుర్మాసంలో భజన సప్తాహం జరుగుతుంది. కుందారం, సెట్టిపెల్లి, శివ్వారం చుట్టు పక్కల గ్రామాల నుండి భక్తులు పెద్ద సంఖ్యలో పాల్గొంటారు. ఈ సందర్భంగా ప్రతిరోజు నిత్యాన్నదానం చేస్తారు. అలాగే, ప్రతి ఏడూ ఫాల్గుణ మాసంలో స్వామివారి కల్యాణ బ్రహ్మోత్సవాలు జరుగుతాయి. అంతేగాక, ప్రతినెలలో ఏకాహం (24గంటల భజన) ఉంటుంది.

## పుష్కరాలు
ఇక్కడ గోదావరి నది పుష్కరము జరుగుతుంది.

## చిత్రమాలిక

దస్త్రం:Sundilla lakshmi narasimha swamy temple - raavichettu.jpg|ఆలయ ప్రాంగణంలోని రావిచెట్టుకు ముడుపులు కట్టడం ఒక ముఖ్యమైన ఆచారం
దస్త్రం:Godavari sundilla.jpg|సమీపంలోని గోదావరి తీరం
దస్త్రం:Godavari ammavaaru sundilla.jpg|నది ఒడ్డుపై గోదావరి అమ్మవారి ఆలయం


## మూలాలు

వర్గం:తెలంగాణ దేవాలయాలు
వర్గం:తెలంగాణ పుణ్యక్షేత్రాలు
వర్గం:తెలంగాణ పర్యాటక ప్రదేశాలు
వర్గం:శ్రీ లక్ష్మినరసింహ స్వామి పుణ్యక్షేత్రాలు
వర్గం:విష్ణు దేవాలయాలు
99టీవీ

**99టీవీ** ఒక తెలుగు వార్త ఛానల్. ఇందులో 24 గంటలు తెలుగు వార్తలు ప్రసారం అవుతాయి.న్యూ వేవ్స్ మీడియా అనే సంస్థ ద్వారా ఈ ఛానల్ నిర్వహించబడుతుంది. ఈ ఛానెల్ 2018 జూలై 11 నుండి తన ప్రసారాలను ప్రారంభించింది. ఆ ఛానల్ యొక్క ప్రధాన కార్యాలయం హైదరాబాద్లో ఉంది. 99 టివి 2014 లో స్థాపించబడింది, ప్రస్తుతం తోటా చంద్రశేఖర్ నేతృత్వంలోని న్యూ వేవ్స్ మీడియా యాజమాన్యంలో ఉంది.

ఉపగ్రహం INSAT-4A (C-BAND) డౌన్‌లింక్ పౌనపున్యం- 3921 MHZ, symbol rate- 13000, System DVB-S2/QPSK/MPEG-4.

## చరిత్ర
99 టీవీని దర్శకుడు తమ్మారెడ్డి భరద్వాజా 2014 జూలై 20 న హైదరాబాద్‌లో స్థాపించారు. ఈ కార్యక్రమంలో దాసరి నారాయణరావు, డి.రామానాయుడు, అప్పటి ఏపీ శాసనసభ స్పీకర్ కోడెల శివప్రసాద్ రావు, రామకృష్ణ, వివిధ మీడియా సభలకు చెందిన ప్రముఖులు పాల్గొన్నారు.తరువాత 99TV పూర్తిగా భారత కమ్యూనిస్టు పార్టీ (CPI) చే స్వాధీనం చేయబడింది.

ఈ ఛానల్ ను న్యూ వేవ్స్ డిజిటల్ మీడియా ద్వారా 2018 జూలై 11న చేపట్టారు, ఈ ఛానల్ యొక్క ప్రధాన కార్యాలయంగా ఉన్న హైదరాబాద్ కొండాపూర్ లో న్యూ వేవ్స్ మీడియా ప్రధాన కార్యాలయం నుండి ప్రసారం ప్రారంభమైంది.అప్పటి నుండి 99టీవీ ఎన్నో సామాజిక సృహ అంశాలపై నిత్యం వార్తలను ప్రచురించి ప్రజలకు మరియు ప్రభుత్వానికి మధ్య వారదిగా నిలుస్తోంది..  

## ప్రోగ్రామింగ్
సీరియస్ రిపోర్టింగ్ తో ఈ ఛానల్ రాజకీయ, కరెంట్ అఫైర్స్ ను ప్రసారం చేస్తుంది, ఛానల్ లో వ్యాపారం, టాక్ షో, సినిమా, క్రీడలు వంటి కార్యక్రమాలు కూడా ఉన్నాయి. దీనికి ఆంధ్రప్రదేశ్, తెలంగాణల్లో నెట్ వర్క్ ఉంది.

## మూలాలు

వర్గం:తెలుగు టీవీ ఛానళ్ళు
వర్గం:భారతీయ టెలివిజన్ ఛానెళ్ళు
వర్గం:టెలివిజన్ ఛానెళ్ళు
స్లాకర్ (సినిమా)

**స్లాకర్** 1990లో విడుదలైన అమెరికన్ ఇండిపెండెంట్ సినిమా. రిచర్డ్ లింక్లేటర్ దర్శకత్వం వహించిన ఈ చిత్రం 1991లో జరిగిన సన్ డాన్స్ ఫిల్మ్ ఫెస్టివల్ లో గ్రాండ్ జ్యూరీ ప్రైజ్ - డ్రమాటిక్ విభాగంలో నామినేట్ అయ్యింది.

## నటవర్గం

* రిచర్డ్ లింక్లేట్
* రూడీ బాస్జ్
* మార్క్ జేమ్స్
* బాబ్ బోయ్ద్
* టెరెన్స్ కిర్క్
* స్టెల్లా వీర్
* తెరెసా టేలర్
* మార్క్ హారిస్
* ఫ్రాంక్ ఒర్రాల్
* అబ్రా మూర్
* లూయిస్ బ్లాక్
* సారా హర్మాన్
* జాన్ స్లేట్
* లీ డేనియల్
* లూయిస్ మాకే
* స్కాట్ రోడ్స్
* కిమ్ కిస్జన్
* అథిన రాచెల్ త్వాన్గారి
* కల్మన్ స్పెల్లేటిచ్

## సాంకేతికవర్గం
* రచన, నిర్మాత, దర్శకత్వం: రిచర్డ్ లింక్లేటర్
* సంగీతం: జార్జెస్ డెలెరియు
* ఛాయాగ్రహణం: లీ డేనియల్
* కూర్పు: స్కాట్ రోడ్స్
* పంపిణీదారు: ఓరియన్ క్లాస్సిక్స్

## మూలాలు

## ఇతర లంకెలు
* 

వర్గం:అమెరికన్ సినిమాలు
వర్గం:ఆంగ్ల భాషా సినిమాలు
మంగ్లీ (సత్యవతి)

**మంగ్లీ** వర్థమాన టీవీ వాఖ్యాత, జానపద, సినీ గాయని, సినీ నటి. 2020లో తెలంగాణ ప్రభుత్వం నుండి ఉత్తమ జానపద కళాకారిణిగా తెలంగాణ రాష్ట్ర విశిష్ట మహిళా పురస్కారం అందుకుంది. మంగ్లీని తిరుమల తిరుపతి దేవస్థానంకి చెందిన శ్రీ వెంకటేశ్వర భక్తి (ఎస్‌వీబీసీ) ఛానల్ సలహాదారుగా 2022 నవంబర్ లో ఏపీ ప్రభుత్వం నియమించింది. ఆమె రెండేళ్ల పాటు ఈ పదవిలో ఉంటుంది.

సంగీత నాటక అకాడమీ ఆమెను ఉస్తాద్ బిస్మిల్లా ఖాన్ యువ పురస్కారంతో, న్యూఢిల్లీలో జరిగిన ప్రత్యేక కార్యక్రమంలో 2024 నవంబరు 24న సత్కరించింది.  

## జననం, బాల్యం
మంగ్లీ నెల్లూరు నగరంలో జీనిగల వారి వీధి నందు కాళహస్తి గృహనామములో  పేద బంజారా కుటుంబంలో పుట్టింది. తాండలోనే 5వ తరగతి చదివింది. 6వ తరగతి నుండి 10వ తరగతి వరకు గర్ల్స్ హై స్కూల్ లో చదివింది. ఆర్డీటీ (Rural Development Trust) సంస్థ ద్వారా చదువుకొని పాటలు పాడటం నేర్చుకుంది. ఆదే సంస్థ సలహాతో, ఆర్థిక సహాయంతో తిరుపతిలో కర్నాటక సంగీతం నేర్చుకుంది. వారి ఆర్థిక సహాయంతోనే పదో తరగతి తర్వాత ఎస్. వి. విశ్వవిద్యాలయంలో మ్యూజిక్ అండ్ డ్యాన్స్ డిప్లోమా కోర్సులో చేరింది.

## జీవిత విశేషాలు
ఆర్డీటీ చొరవతో సంగీతం పై పట్టు పెంచుకొని తిరుపతి లోని సంగీత విద్యాలయంలో పూర్తి మెళకువలు నేర్చుకుంది. ఆ తరువాత తన కెరియర్ మొదలు పెట్టి తెలంగాణ లో పల్లె పాటలకు కేరాఫ్ అడ్రెస్ గా నిలిచింది. మొదట జానపద గీతాలతో కెరియర్ మొదలు పెట్టిన మంగ్లీ.. తీన్మార్ పొగ్రాంతో టీవీ ఛానల్స్ లోకి ఎంటర్ అయి జనాలకు పరిచయమైంది.

## మంగ్లీ గా
ఒకసారి వి6 టీవీ చానెల్ లో  'మాటకారి మంగ్లీ' అనే కార్యక్రమం మొదలైంది.  ఆ తర్వాత చేసిన 'తీన్మార్' తీన్మార్ న్యూస్ తో మంగ్లీ పేరు తెలంగాణలోని  గడప గడపకీ చేరింది. అప్పుడే ఎంటర్ టైన్మెంట్ యాంకర్ గా నేషనల్ టీవీ అవార్డు గెలుచుకుంది.  కానీ ఇంత పేరు వచ్చినా తనకు ఇష్టమైన సంగీతానికి దూరమవుతున్నానన్న బాధ వుండేది.  అందుకే టివీ నుండి బయటకు వచ్చి 'మైక్' టీవీ యూట్యూబ్ చానల్ లో చేరడం జరిగింది. అప్పుడే తెలంగాణ ఆవిర్భావ సందర్భంగా పాడిన "రేలా......రేలా....రే." పాట మంగ్లీని సెలబ్రటీ సింగర్ ని చేసింది. ఆ తర్వాత సినిమా పాటల రచయిత కాసర్ల శ్యామ్ ద్వారా సినిమా పాటలు కూడా పాడింది. అలా సినిమాలలో పాటలు పాడిన మంగ్లీ  'గోర్ జీవన్'  అనే లంబాడీ చిత్రంలో హీరోయిన్ గా నటించింది. లంబాడా ఆడ పిల్లల్ని కాపాడుకోవాలంటూ సందేశమిచ్చే చిత్రం అది.

## నటించిన సినిమాలు
* ఊల్లాల ఊల్లాల (2020)
* మాస్ట్రో (2021)
* అరి (2025)

## పాడిన పాటల జాబితా
మంగ్లీ పాడిన పాటల జాబితా ఇది:

## సినిమా పాటలు

## పురస్కారాలు
# తెలంగాణ రాష్ట్ర విశిష్ట మహిళా పురస్కారం - హైదరాబాద్, తెలంగాణ ప్రభుత్వం, 2020 మార్చి 8.
# సంగీత నాటక అకాడమి ఆమెను ఉస్తాద్ బిస్మిల్లా ఖాన్ యువ పురస్కారంతో 2024 నవంబరు 24న సత్కరించింది.
# తెలుగు యూనివర్సిటీ కీర్తి పురస్కారం (2023)

## మూలాలు

వర్గం:విశిష్ట మహిళా పురస్కార గ్రహీతలు
వర్గం:అనంతపురం జిల్లా వ్యక్తులు
వర్గం:టెలివిజన్ వ్యాఖ్యాతలు
వర్గం:తెలుగు సినిమా గాయకులు
వర్గం:తెలుగు సినిమా నటీమణులు
వర్గం:తెలుగు విశ్వవిద్యాలయం కీర్తి పురస్కారాల విజేతలు-2023
అంతర్జాతీయ మానవ హక్కుల దినోత్సవం

**అంతర్జాతీయ మానవ హక్కుల దినోత్సవం** డిసెంబరు 10న ప్రపంచవ్యాప్తంగా ప్రతి ఏట నిర్వహిస్తారు. ఐదేళ్ళకోసారి అమెరికా సంయుక్త రాష్ట్రాలు మానవ హక్కులకు సంబంధించినవారికి ఇచ్చే పురస్కారం, అలేగా అత్యున్నత నోబెల్‌ బహుమతి అందుకున్నవారిని ఈరోజున సత్కరిస్తారు.

## ప్రారంభం
1948 డిసెంబరు 10న ఐక్యరాజ్య సమితి విశ్వమానవ హక్కుల ప్రకటన చేసింది. అందువల్ల డిసెంబరు 10వ తేదీని **అంతర్జాతీయ మానవహక్కుల దినం**గా ప్రపంచవ్యాప్తంగా జరుపుకొంటారు. మానవ హక్కుల ఉల్లంఘనకు సంబంధించిన ఫిర్యాదులను వెంటనే పరిష్కరించడంకోసం కోర్టులతో పాటు మానవ హక్కుల కమిషన్‌లు ఏర్పాటుచేయబడ్డాయి.

## భారతదేశంలో
సా.శ1215లో ఇంగ్లండ్ అప్పటి రాజు జాన్ విడుదల చేసిన ‘మాగ్నా కార్టా’ మొట్టమొదటి మానవ హక్కుల ప్రకటన నుండే భారత రాజ్యాంగంలోని ప్రాథమిక హక్కులు రూపొందాయి. 1993లో రూపొందిన మానవ హక్కుల పరిరక్షణ చట్టం 1994, జనవరి 8నుండి అమలులోకి వచ్చింది.

## కార్యక్రమాలు
# 2008 డిసెంబరు 10న యూనివర్సల్‌ డిక్లరేషన్‌ ఆఫ్‌ హ్యూమన్‌ రైట్స్‌ 60వ వార్షికోత్సవం జరిగింది. యునైటెడ్‌ నేషన్స్‌ సెక్రటరీ జనరల్‌ ఆ ఏడాది అంతా మానవ హక్కుల పరిరక్షణకు సంబంధించిన ప్రణాళికలు, ఉపన్యాసాలతో సభలు, సమావేశాలు ఏర్పాటు చేశారు. యు.డి.హెచ్‌.ఆర్‌ రూపొందించిన డాక్యుమెంట్‌ 360 భాషల్లోకి అనువాదమై ప్రపంచ రికార్డు సాధించింది.
# 1998లో మాల్దావా *ఫిఫ్టీ ఇయర్స్‌ ఆఫ్‌ ది యూనివర్సల్‌ డిక్లరేషన్‌ ఆఫ్‌ హ్యూమన్‌ రైట్స్‌* అంటూ ఒక పోస్టల్‌ స్టాంపును విడుదల చేసింది. తైవాన్‌లో షియా మింగ్‌-టెహ్‌ 1979లో హ్యూమన్‌ రైట్స్‌ ప్రదర్శనలు నిర్వహించింది.

## మూలాలు

వర్గం:దినోత్సవాలు
వర్గం:అంతర్జాతీయ దినములు
వర్గం:ఉత్సవాలు
తెలంగాణ శాసనసభ సభ్యుల జాబితా (2018)

alt=|ఎడమ|thumb|350x350px|తెలంగాణ శాసన సభ
alt=|center|thumb|220x220px|తెలంగాణ 2018 శాసనసభ ఎన్నికల ఫలితాలు

* 2014 లో ఎన్నిక అయిన 13 వ ఉమ్మడి ఆంధ్రప్రదేశ్ నుండి విడిపోయి **తెలంగాణ రాష్ట్రం** ఆవిర్భావం ఏర్పాటు తరువాత సొంత రాష్ట్రంలో జరిగిన తొలి తెలంగాణ శాసనసభ 2018 ఎన్నికలు ఇవి, మొదటి తెలంగాణ శాసనసభ సభ్యుల జాబితా అయితే 2016 లో కొత్త 33 జిల్లాల వారిగా తెలంగాణ జిల్లాలలోని** 119 స్థానాలకు గానన తెరాస 88 స్థానాల్లో విజయం సాధించింది**. కాంగ్రెస్‌ 19, ఎంఐఎం 7, తెదేపా 2, భాజపా 1, ఫార్వర్డ్‌ బ్లాక్‌ 1, స్వతంత్ర అభ్యర్థి ఒక దాంట్లో గెలుపొందారు. గెలుపొందిన వారి జాబితా జిల్లాల వారీగా....

## తెలంగాణ విధానసభ ఎన్నికలు 2018 సభ్యుల జాబితా

## ఇవి కూడా చూడండి

# ఆంధ్రప్రదేశ్ శాసనసభ సభ్యుల జాబితా (1957)
# ఆంధ్రప్రదేశ్ శాసనసభ సభ్యుల జాబితా (1962)
# ఆంధ్రప్రదేశ్ శాసనసభ సభ్యుల జాబితా (1967)
# ఆంధ్రప్రదేశ్ శాసనసభ సభ్యుల జాబితా (1972)
# ఆంధ్రప్రదేశ్ శాసనసభ సభ్యుల జాబితా (1978)
# ఆంధ్రప్రదేశ్ శాసనసభ సభ్యుల జాబితా (1983)
# ఆంధ్రప్రదేశ్ శాసనసభ సభ్యుల జాబితా (1985)
# ఆంధ్రప్రదేశ్ శాసనసభ సభ్యుల జాబితా (1989)
# ఆంధ్రప్రదేశ్ శాసనసభ సభ్యుల జాబితా (1994)
# ఆంధ్రప్రదేశ్ శాసనసభ సభ్యుల జాబితా (1999)
# ఆంధ్రప్రదేశ్ శాసనసభ సభ్యుల జాబితా (2004)
# ఆంధ్రప్రదేశ్ శాసనసభ సభ్యుల జాబితా (2009)
# ఆంధ్రప్రదేశ్ శాసనసభ సభ్యుల జాబితా (2014)
# ఆంధ్రప్రదేశ్ శాసనసభ సభ్యుల జాబితా (2019)
# తెలంగాణ శాసనసభ సభ్యుల జాబితా (2014)
# తెలంగాణ శాసనసభ సభ్యుల జాబితా (2023)

## మూలాలు

## వెలుపలి లంకెలు

వర్గం:తెలంగాణ
వర్గం:జాబితాలు
వర్గం:తెలంగాణకు సంబంధించిన జాబితాలు
వర్గం:తెలంగాణ శాసన సభ్యులు (2018)
కె.బాబూరావు

కె.బాబూరావు సీనియర్‌ ఫిలిం ఎడిటర్‌. అతను ప్రముఖ సినిమా దర్శకుడు క‌ళాత‌ప‌స్వి కె.విశ్వ‌నాథ్ ద‌గ్గ‌ర కొన్ని సినిమాల‌కు ఎడిట‌ర్ గా ప‌ని చేసాడు. అతను తెలుగు, తమిళం, హిందీ భాషల చిత్రాలకు ఆయన ఎడిటర్‌గా పనిచేశారు.  అందులో అనేక విజయవంతమైన చిత్రాలతో పాటు చక్కటి కథాంశంతో ప్రేక్షకులను అలరించిన చిత్రాలు అధికంగా ఉన్నాయి. అతను ఎడిటర్‌గా పనిచేసిన సిరిసిరిమువ్వ సినిమాకు గానూ ఉత్తమ ఎడిటర్‌గా జాతీయ అవార్డును కూడా ఆయన అందుకున్నాడు.
## జీవిత విశేషాలు

అతను అనారోగ్యంతో బాధప‌డుతూ డిసెంబరు 8, 2018న చెన్నైలో మరణించాడు.

## సినిమాలు

* కిలాడి సింగన్న - 1971
* మాంగల్యానికి మరో ముడి - 1976
* ప్రేమ బంధం - 1976
* సిరిసిరిమువ్వ - 1976
* జీవిత నౌక (1977 సినిమా) - 1977
* డ్రైవర్ రాముడు - 1979
* శ్రీమద్విరాట పర్వము - 1979
* అల్లుడు పట్టిన భరతం - 1980
* పరిణయ గీతం - 1981

## మూలాలు

## బయటి లంకెలు

వర్గం:2018 మరణాలు
వర్గం:తెలుగు సినిమా ఎడిటర్లు
డక్కలి బాలమ్మ

thumb|డక్కలి బాలమ్మ
**డక్కలి బాలమ్మ** తెలంగాణ రాష్ట్రంలో  పన్నెండు మెట్ల కిన్నెర గాయనిగా ప్రసిద్ది చెందిన గాయకురాలు.

## జీవిత విశేషాలు
ఆమె వికారాబాద్ జిల్లా తాండూరు మండలం మంబాపూర్ గ్రామంలో నివసించేది. ఆమె అట్టడుగు దళిత సామాజికవర్గంలో జన్మించింది. ఆమె తన 15 ఏళ్ల వయసులోనే కిన్నెర వాయిద్యాన్ని వాయిస్తూ జీవనాన్ని సాగించింది.  ఆమె తన తండ్రి వద్ద ఈ విద్యను అభ్యసించింది. ఆ కాలంలో వారు గాడిదలపై ప్రయాణిస్తూ తమ కళను వివిధ గ్రామాలలో ప్రదర్శించేవారు. ఆమె  భర్త మరణించినా ఆమె కిన్నెర వాయిద్యాన్ని విడిచిపెట్టలేదు. ఒంటరి మహిళ అయినా ఊరూరా తిరిగి కిన్నెర వాయిద్యం ద్వారా కుటుంబాన్ని పోషించేది. ఒకప్పుడు గుర్రంపై కూచుని గ్రామాల్లో తిరుగుతూ కిన్నెర వాయిద్యాన్ని వాయించేది. కిన్నెర వాయిద్యాన్ని నైపుణ్యంగా వాయించడంలో ఆమె దిట్ట. పది వీరగాథలు అలవోకగా పాడుతూ ఆమె అందించే పన్నెండు కిన్నెర మెట్ల సంగీతాన్ని తెలంగాణలోని ప్రజలు బాగా ఆదరించారు.

## మరణం
ఆమె తన 90వ యేట వికారాబాద్ జిల్లా తాండూరు మండలం మంబాపూర్ గ్రామంలో డిసెంబరు 8, 2018న మరణించింది.

## మూలాలు

## బయటి లంకెలు
* 
వర్గం:2018 మరణాలు
వర్గం:తెలంగాణ కళాకారులు
వర్గం:వికారాబాదు జిల్లా ప్రజలు
సి.కె. జాఫర్ షరీఫ్

చక్కకెరె కరీం జాఫర్ షరీఫ్ (1933 నవంబరు 3 - 2018 నవంబరు 25)  భారతదేశ రాజకీయ నాయకుడు. అతను భారత జాతీయ కాంగ్రెస్ పార్టీలో సీనియర్ నాయకుడు. అతను 1991 నుండి 1995 వరకు భారతదేశంలో పి.వి.నరసింహారావు మంత్రివర్గంలో రైల్వే మంత్రిగా పనిచేసాడు.

## రాజకీయ జీవితం
అతను  చిత్రదుర్గ ప్రాంతంలోని చల్లకేరే గ్రామంలో 1933 నవంబరు 3వ తేదీ జన్మించాడు. షరీఫ్‌ సుదీర్ఘ కాలంగా 50 ఏళ్లపాటు కాంగ్రెస్‌ పార్టీలో కొనసా గాడు. మాజీ ముఖ్యమంత్రి కాంగ్రెస్‌ నేత ఎస్‌.నిజ లింగప్పతో ఎంతో సన్నిహితంగా మెసిలేవాడు. కాంగ్రెస్‌ పార్టీలు విభజన వచ్చినతర్వాత మాజీ ప్రధాని ఇందిరాగాంధీని వీడాడు. ఏడుసార్లు ఆయన బెంగళూరు నార్త్‌ నియోజకవర్గంనుంచి పార్లమెంటు సభ్యునిగా  ఎన్నికయ్యాడు.

In 2012, Sharief was cleared by the Supreme Court of charges relating to expenditure on a trip to London for medical treatment. Sharief had taken several ministry officials with him, which the court found was not inappropriate. Corruption charges were leveled against him during his tenure as Railway Minister.

## వ్యక్తిగత జీవితం
Jaffer Sharief lost three members of his family, with his younger son in 1999, his wife in 2008 and his elder son in 2009, three days before his election to Lok Sabha.

CK Jaffer Sharief died at the age of 85 in Bengaluru on November 25, 2018.

## మూలాలు

|-

|-

|-

|-

## బయటి లంకెలు

* Official Biographical Sketch in Lok Sabha Website
* Official website

వర్గం:1933 జననాలు
వర్గం:2018 మరణాలు
వర్గం:భారత జాతీయ కాంగ్రెస్ నాయకులు
2018 తెలంగాణ శాసనసభ ఎన్నికలు

తెలంగాణ రాష్ట్ర రెండవ శాసనసభ ఎన్నికలు 2018 డిసెంబరు 7న జరిగాయి. ఈ ఎన్నికలలో పాల్గొన్నవాటిలో మొదటి శాసనసభలోని అధికార పార్టీ అయిన తెలంగాణ రాష్ట్ర సమితి, భారత జాతీయ కాంగ్రెస్, తెలంగాణ జనసమితి, తెలుగుదేశం పార్టీలు ప్రధానమైనవి. గతంలో అధికారంలోఉన్న తెలంగాణ రాష్ట్రసమితి పార్టీని ఓడించడానికి నాలుగు ప్రతిపక్ష పార్టీలు భారత జాతీయ కాంగ్రెస్, తెలంగాణ జనసమితి, తెలుగుదేశం పార్టీ, సి.పి.ఐ పార్టీలు కలసి "మహా కూటమి"గా ఏర్పడి పోటీ చేసాయి.

## నేపధ్యం
తెలంగాణ రాష్ట్రం ఏర్పడిన తరువాత మొదటి శాసస సభలో అత్యధిక సీట్లు పొందిన తెలంగాణ రాష్ట్రసమితి పార్టీ కల్వకుంట్ల చంద్రశేఖరరావు సారథ్యంలో ప్రభుత్వాన్ని ఏర్పాటు చేసింది. ఐదు సంవత్సరాల కాలపరిమితి దాటడానికి తొమ్మిది నెలల ముందు (2018 సెప్టెంబరు 6) న అసెంబ్లీని రద్దు చేసి ముందస్తు ఎన్నికలకు వెళ్ళాలని చంద్రశేఖరరావు ప్రభుత్వం నిర్ణయించింది. చిరకాల ప్రత్యర్థులైన తెలుగుదేశం పార్టీ, భారత జాతీయ కాంగ్రెస్ లు కూటమిగా ఏర్పడడానికి ఈ ఎన్నికలు దోహదపడ్డాయి. మొదటి సారిగా ప్రత్యర్థులైన తె.దే.పా, కాంగ్రెస్ పార్టీలు తెలంగాణ జనసమితి, సి.పి.ఐ లతో కలసి "ప్రజాకూటమి"గా ఏర్పడ్డాయి.

### ఎన్నికల విధానంలో మార్పులు
భారత ఎన్నికల కమిషన్ "వోటర్-వెరిఫైడ్ పేపర్ ఆడిట్ ట్రైల్" (VVPAT) యంత్రాలను తెలంగాన లోని శాసనసభ ఎన్నికలలో 32,574 పోలింగు స్టేషన్లలో ఏర్పాటు చేస్తున్నట్లు ప్రకటించింది. 2018 అక్టోబరు 12న తుది ఎన్నికల ఓటర్ల జాబితా ప్రచురించిన దానిప్రకారం తెలంగాణ రాష్ట్రంలో 2,80,64,680 ఓటర్లు ఉన్నారు. ఈ సంఖ్య 2014 తెలంగాణ అసెంబ్లీ ఎన్నికలో 2.82 కోట్లు ఉంది. ప్రస్తుత ఎన్నికలలో ఓటర్లు గతంలో కంటే తక్కువగా ఉన్నారు. సుమారు 2600 హిజ్రాలకు ఓటు హక్కు లభించింది.

## ఎన్నికల షెడ్యూల్
ఎన్నికల తేదీ 2018 డిసెంబరు 7, ఫలితాల ప్రకటన 2018 డిసెంబరు 11.

## పార్టీలు, పొత్తులు

## పోలింగు శాతం
2014,2018 శాసన సభ ఎన్నికలలో నమోదైన పోలింగు శాతం వివరాలు

:

## ఎగ్జిట్ పోల్స్

## ఫలితాలు
తెలంగాణ ఎన్నికలలో 88 చోట్ల విజయం సాధించి టీఆర్‌ఎస్‌ అతిపెద్ద పార్టీగా అవతరించింది. ఎన్నికల ఫలితాలు వెలువడిన అనంతరం పార్టీ శ్రేణులతో భేటీ అయిన అనంతరం కల్వకుంట్ల చంద్రశేఖరరావు రాజ్‌భవన్‌కు వెళ్లాడు. గవర్నర్‌ నరసింహన్‌ను మర్యాదపూర్వకంగా కలిశాడు.

### ఓటు భాగస్వామ్యం

### సీటు భాగస్వామ్యం

### పార్టీల వారీగా ఫలితాలు



## ఎన్నికైన అభ్యర్థులు

## గత ఎన్నికలు
గమనిక: 2014 శాసనసభ ఎన్నికలకు మునుపు తెలంగాణ రాష్ట్రం ఆంధ్రప్రదేశ్ రాష్ట్రములో భాగముగానుండెను.ఈ దిగువన ఇవ్వబడిన ఫలితములు ఉమ్మడి ఆంధ్రప్రదేశ్ రాష్ట్రములో జరిగినవి

తెలంగాణ రాష్ట్ర ఏర్పాటుకు పిమ్మట జరిగిన మొట్టమొదటి ఎన్నికలు 2018 డిశంబరు. స్థానాల మొత్తము 119. ప్రభుత్వ ఏర్పాటుకు కావలసిన స్థానాలు-60

## మూలాలు

వర్గం:2018 భారత రాష్ట్రాల శాసనసభల ఎన్నికలు
వర్గం:తెలంగాణ శాసనసభ ఎన్నికలు
బొంబాయి రక్త వర్గం

**బొంబాయి రక్త వర్గం**ని మహారాష్ట్ర రాజధాని బాంబే (ప్రస్తుతం ముంబయి) లో గుర్తించారు. వైఎం భెండె 1952లో ఈ రక్త వర్గం కనుగొన్నారు. ఈ గ్రూప్ అరుదైనది. ఈ గ్రూప్ రక్తం ఉన్నవారు ఎక్కువగా ముంబైలో కనిపిస్తున్నారు. ఈ రక్తం ఒక తరం నుంచి మరో తరానికి వంశపారంపర్యంగా వస్తోంది.

బాంబే ఫినోటైప్‌ను కలిగి ఉన్నట్లు కనుగొనబడిన మొదటి వ్యక్తికి గతంలో ఎన్నడూ చూడని విధంగా ఇతర రక్త వర్గాలకు ప్రతిస్పందించే ఒక రక్తం ఉంది. సాధారణ ABO ఫినోటైప్‌ల యొక్క అన్ని ఎర్ర రక్త కణాలపై దాడి చేసే ప్రతిరోధకాలను సీరం కలిగి ఉంది. ఎర్ర రక్త కణాలలో అన్ని ABO బ్లడ్ గ్రూప్ యాంటిజెన్‌లు లేవు. మునుపు తెలియని అదనపు యాంటిజెన్‌ని కలిగి ఉన్నట్లు కనిపించింది.

రక్తమార్పిడి సమయంలో సంక్లిష్టతలను నివారించడానికి, బాంబే ఫినోటైప్ వ్యక్తులను గుర్తించడం చాలా ముఖ్యం. అయితే ABO బ్లడ్ గ్రూప్ సిస్టమ్‌కి సంబంధించిన సాధారణ పరీక్షలు వారిని గ్రూప్ Oగా చూపుతాయి. యాంటీ-హెచ్ ఇమ్యునోగ్లోబులిన్‌లు కాంప్లిమెంట్ క్యాస్కేడ్‌ను సక్రియం చేయగలవు కాబట్టి, ఇది దారి తీస్తుంది. రక్తప్రసరణలో ఉన్నప్పుడే ఎర్ర రక్త కణాల లైసిస్‌కి, తీవ్రమైన హెమోలిటిక్ ట్రాన్స్‌ఫ్యూజన్ ప్రతిచర్యను రేకెత్తిస్తుంది. రక్తాన్ని టైప్ చేసేవారు, సంరక్షణ అందించే వారు బొంబాయి బ్లడ్ గ్రూప్ ఉనికి గురించి తెలుసుకుని, దానిని పరీక్షించే మార్గాలను కలిగి ఉంటే తప్ప దీనిని నిరోధించలేము.

## మూలాలు

## బాహ్య లింకులు

* BombayBloodGroup.Org

వర్గం:రక్తం
వర్గం:జన్యుశాస్త్రం
వర్గం:రక్త శాస్త్రం
ఎల్.రమణ

**ఎల్.రమణ** తెలంగాణ రాష్ట్రానికి చెందిన తెలంగాణ శాసనమండలి సభ్యుడు. ఆయన 2021లో జరిగిన తెలంగాణ శాసనమండలి స్థానిక సంస్థల కోటా ఎమ్మెల్సీ ఎన్నికల్లో ఉమ్మడి కరీంనగర్ జిల్లా ‘స్థానిక సంస్థల’ కోటా టిఆర్ఎస్ అభ్యర్థిగా పోటీ చేసి ఎమ్మెల్సీగా గెలిచాడు. 
## వ్యక్తిగత జీవితం
ఎల్.రమణ కరీంనగర్ జిల్లాలోని జగిత్యాలలో 1961 సెప్టెంబరు 4న జన్మించాడు. అతను గంగారాం కుమారుడు. అతను ఎస్.కె.ఎన్.ఆర్ కళాశాలలో బియస్సీ (1978–81) చదివాడు. అతను వృత్తిరీత్యా రాజకీయనాయకుడు, సమాజ సేవకుడు. అతను 1990 ఆగస్టు 8న సంధ్యను వివాహమాడాడు. అతనికి ఇద్దరు కుమారులు. వారిలో పెద్ద కుమారుడైన డా. ఎల్.మణికంఠ కామినేని ఇనిస్టిట్యూట్ ఆఫ్ మెడికల్ సైన్స్‌లో ఎం.బి.బి.ఎస్ చదువుతున్నాడు. చిన్న కుమారుడు ఎల్. కార్తికేయ అమితీ విశ్వవిద్యాలయం నుండి బి.బి.ఎ చదువుతున్నాడు. 
## వివిధ పదవులు
* ఆంధ్రప్రదేశ్ శాసనసభ సభ్యుడు (2009-2014)
* ఎ.పి.ఖాదీ గ్రామ పారిశ్రామిక బోర్డు చైర్మన్ 
* పార్లమెంటు సభ్యుడు, 11వ లోక్‌సభ - 1996-98
* ఆంధ్రప్రదేశ్ శాసనసభ సభ్యుడు - 1994-96
* హాండ్లూం, టెక్స్‌టైల్స్ మంత్రి - 1994-96
* తెలంగాణ తెలుగుదేశం పార్టీ అధ్యక్షుడు - 9 జూలై 2021 
*12 జూలై 2021న టీఆర్‌ఎస్‌ పార్టీ సభ్యతం తీసుకున్నాడు.
*ఆయన 16 జూలై 2021న తెలంగాణ భవన్ లో ముఖ్య‌మంత్రి కేసీఆర్ స‌మ‌క్షంలో టీఆర్‌ఎస్‌ పార్టీలో చేరాడు. ఆయనకు కేసీఆర్ పార్టీ కండువా క‌ప్పి పార్టీలోకి ఆహ్వానించాడు.
* ఎల్. రమణ 2021 డిసెంబరు 10లో తెలంగాణ శాసనమండలికి జరిగిన ఎన్నికల్లో కరీంనగర్ జిల్లా -1 స్థానిక సంస్థల నియోజకవర్గం ఎమ్మెల్సీగా 2021 డిసెంబరు 14న ఎన్నికయ్యాడు. ఆయన 2022 జనవరి 27న ఎమ్మెల్సీగా ప్రమాణ స్వీకారం చేశాడు.
* ఆయన 2025 డిసెంబర్ 30న శాసనమండలిలో బీఆర్ఎస్ డిప్యూటీ ఫ్లోర్ లీడర్‌గా నియమితుడయ్యాడు.

## మూలాలు

వర్గం:తెలుగుదేశం పార్టీ అధ్యక్షులు
వర్గం:1961 జననాలు
వర్గం:జీవిస్తున్న ప్రజలు
వర్గం:జగిత్యాల జిల్లా రాజకీయ నాయకులు
వర్గం:జగిత్యాల జిల్లా నుండి ఎన్నికైన ఆంధ్రప్రదేశ్ శాసన సభ్యులు
వర్గం:జగిత్యాల జిల్లాకు చెందిన ఆంధ్రప్రదేశ్ రాష్ట్ర మంత్రులు
వర్గం:జగిత్యాల జిల్లాకు చెందిన ఆంధ్రప్రదేశ్ శాసనమండలి సభ్యులు
వర్గం:పార్టీలు ఫిరాయించిన రాజకీయ నాయకులు
నలమాద ఉత్తమ్ కుమార్ రెడ్డి

**నలమాద ఉత్తమ్ కుమార్ రెడ్డి** (జ. 1962 జూన్ 20)  భారతదేశానికి చెందిన రాజకీయ నాయకుడు. ఆయన ఉమ్మడి ఆంధ్రప్రదేశ్ శాసనసభకు నాలుగుసార్లు ఎమ్మెల్యేగా ఎన్నికై  2012 నుంచి 2014 వరకు గృహ నిర్మాణ శాఖ మంత్రిగా, తెలంగాణ శాసనసభకు రెండు సార్లు,ఒకసారి పార్లమెంట్ లోక్సభకు సభ్యుడిగా,2023 డిసెంబర్ 7 నుండి రేవంత్ రెడ్డి మంత్రివర్గంలో నీటిపారుదల, పౌర సరఫరాల శాఖ మంత్రిగా విధులు నిర్వహిస్తున్నాడు.

## ప్రారంభ జీవితం
అతను సూర్యాపేటలో 1962, జూన్ 20న జన్మించాడు. అతని తల్లిదండ్రులు పురుషోత్తం రెడ్డి, ఉషారాణి. అతని స్వగ్రామం సూర్యాపేట జిల్లాకు చెందిన తిరుమలగిరి మండలంలోని తాటిపాముల. అతను బియస్సీ చేసాడు. అతను భారత వైమానిక దళంలో పైలట్ గా కూడా తన సేవలనందించాడు. అతను ఎం.ఐ.జి 21, ఎం.ఐ.జి 23 విమానాలను నడిపాడు. అతను రాష్ట్రపతి భవన్ లో రాష్ట్రపతి విదేశీ ప్రయాణాలలో సెక్యూరిటీ ప్రోటోకాల్ కంట్రోలరుగా తన సేవలనందించాడు. 

## రాజకీయ జీవితం
ఉత్తమ్ కుమార్ రెడ్డి తొలిసారిగా 1994లో కోదాడ అసెంబ్లీ స్థానం నుంచి కాంగ్రెస్‌ అభ్యర్థిగా పోటీ చేసి ఓటమిపాలయ్యాడు. 1999 అసెంబ్లీ ఎన్నికల్లో  కోదాడ నుండి  కాంగ్రెస్‌ అభ్యర్థిగా పోటీ చేసి గెలిచి తొలిసారి అసెంబ్లీ కి ఎన్నికయ్యాడు. 2004 శాసనసభ ఎన్నికలలో కోదాడ నుండి రెండవసారి ఎమ్మెల్యే గా ఎన్నికయ్యాడు. అసెంబ్లీ నియోజకవర్గాల పునర్విభజనలో భాగంగా నూతనంగా  ఏర్పడ్డ హుజూర్‌నగర్‌ అసెంబ్లీ స్థానం నుంచి 2009 లో కాంగ్రెస్ పార్టీ నుండి పోటీ చేసి గెలిచాడు. కిరణ్‌ కుమార్‌ రెడ్డి మంత్రివర్గంలో 2012 నుంచి 2014 వరకు గృహనిర్మాణ శాఖ మంత్రిగా పని చేశాడు.  

ఉత్తమ్ కుమార్ రెడ్డి తెలంగాణ రాష్ట్రం ఏర్పాటు అయ్యాక 2014, 2018 ఎన్నికల్లో పోటీ చేసి గెలుపొందాడు. ఉత్తమ్‌ కుమార్‌ రెడ్డి 2018 ఎన్నికల్లో హుజూర్‌నగర్ నుంచి గెలిచి అదే సంవత్సరం తన ఎమ్మెల్యే పదవికి రాజీనామా చేసి 2019 లోక్‌సభ ఎన్నికల్లో కాంగ్రెస్‌ పార్టీ తరపున పోటీ చేసి టీఆర్‌ఎస్‌ అభ్యర్థి వేమిరెడ్డి నర్సింహారెడ్డి పై 25,682 ఓట్ల మెజారిటీతో ఎంపీగా పోటీ చేసి గెలిచాడు.   తెలంగాణ రాష్ట్ర ప్రదేశ్ కమిటీ అధ్యక్షునిగా 2015 నుండి 26 జూన్ 2021 వరకు పని చేశాడు.

ఉత్తమ్ కుమార్ రెడ్డి 2023 తెలంగాణ శాసనసభ ఎన్నికల్లో హుజూర్‌నగర్‌ నుండి కాంగ్రెస్ అభ్యర్థిగా పోటీ చేసి ఎమ్మెల్యేగా పోటీ చేసి గెలిచి, డిసెంబర్ 7న రేవంత్ రెడ్డి మంత్రివర్గంలో నీటిపారుదల, పౌర సరఫరాల శాఖ మంత్రిగా ప్రమాణస్వీకారం చేశాడు. 

ఉత్తమ్ కుమార్ రెడ్డి 2024లో జరగబోయే లోక్‌సభ ఎన్నికల్లో డిసెంబర్ 18న నల్గొండ లోక్‌సభ నియోజకవర్గ ఇన్‌చార్జ్‌గా, డిసెంబర్ 24న కరీంనగర్ జిల్లా ఇన్‌చార్జ్‌ మంత్రిగా నియమించారు.

## నిర్వహించిన పదవులు

* 1994లో కాంగ్రెస్‌ తరఫున కోదాడ నుంచి తొలిసారి ఎమ్మెల్యేగా ఎన్నిక
* 1999, 2004 ఎన్నికల్లో కోదాడ ఎమ్మెల్యేగా ఎన్నిక 
* 2009, 2014లో హుజూర్​నగర్ ఎమ్మెల్యేగా ఎన్నిక 
* ఉమ్మడి ఆంధ్రప్రదేశ్​లో కిరణ్ కుమార్‌ రెడ్డి మంత్రివర్గంలో 2012 నుంచి 2014 వరకు గృహ నిర్మాణ శాఖ మంత్రి 
* 2014లో  తెలంగాణ పీసీసీ కార్యనిర్వాహక అధ్యక్షుడు
* 2015 మార్చి 2 నుంచి 2021 జూన్ 26 వరకు టీపీసీసీ అధ్యక్షుడు
* 2018 ఎన్నికల్లో హుజూర్‌నగర్ ఎమ్మెల్యేగా ఎన్నిక 
* 2018లో హుజూర్‌నగర్ ఎమ్మెల్యే పదవికి రాజీనామా
* 2019 లోక్‌సభ  ఎన్నికల్లో నల్గొండ ఎంపీగా ఎన్నిక 
* 2023 ఎన్నికల్లో హుజూర్‌నగర్ ఎమ్మెల్యేగా ఎన్నిక 
* నీటిపారుదల, పౌర సరఫరాల శాఖ మంత్రి 2023 డిసెంబర్ 7 -  ప్రస్తుతం

## మూలాలు

వర్గం:1962 జననాలు
వర్గం:జీవిస్తున్న ప్రజలు
వర్గం:భారత జాతీయ కాంగ్రెస్ నాయకులు
వర్గం:తెలంగాణ శాసన సభ్యులు (2014)
వర్గం:తెలంగాణ శాసన సభ్యులు (2023)
పోస్ట్‌క్రాసింగ్

**పోస్ట్‌క్రాసింగ్** అనేది ప్రపంచవ్యాప్తంగా ఉన్న సభ్యులు ఉత్తరప్రత్యుత్తరాల కోసం నిర్వహించబడుతున్న అంతర్జాల ప్రాజెక్టు. ఈ ప్రాజెక్ట్  ట్యాగ్ లైన్ "పోస్ట్‌కార్డ్ పంపండి, ప్రపంచంలో ఎక్కడో ఒక యాదృచ్ఛిక వ్యక్తి నుండి పోస్ట్‌కార్డ్ ను తిరిగి పొందండి!" 

## పోస్ట్‌క్రాసింగ్ కార్యకలాపాలకు సంబంధించిన ప్రత్యేక స్టాంపులు
2011లో పోస్ట్‌ఎన్‌ఎల్ మొదటి పోస్ట్‌క్రాసింగ్ కార్యకలాపాలకు సంబంధించిన ప్రత్యేక స్టాంపులను విడుదల చేసింది. అప్పటి నుండి డజనుకు పైగా దేశాల ఈ పోస్టల్ సేవలను అనుసరించాయి. కొన్ని బహుళ పోస్ట్‌క్రాసింగ్ కార్యకలాపాలకు సంబంధించిన స్టాంపులను విడుదల చేశాయి.   మెజారిటీ స్టాంపులు పోస్ట్‌క్రాసింగ్ సంఘంతో భాగస్వామ్యంతో ప్రారంభించబడ్డాయి. కానీ కొన్ని "అనధికారిక" స్టాంపులు పోస్ట్‌క్రాసింగ్ సంస్థ ఆమోదం లేకుండా పోస్ట్‌క్రాసింగ్ ట్రేడ్‌మార్క్‌ను ప్రదర్శించాయి.

పోస్ట్‌క్రాసింగ్ సంఘం అధికారికంగా మద్దతు ఇచ్చిన స్టాంపులు పోస్ట్‌క్రాసింగ్ బ్లాగులో పోస్ట్ చేయబడతాయి: 

* పోస్ట్‌ఎన్‌ఎల్,  2011 అక్టోబరు
* పోస్టి (ఫిన్లాండ్), సెప్టెంబరు 2013
* బెల్పోష్ట (బెలారస్), జనవరి 2014
* గ్వెర్న్సీ పోస్ట్, మే 2014
* రష్యా పోస్ట్, జనవరి 2015
* స్లోవేనియా పోస్ట్, మే 2015
* చెక్ పోస్ట్, సెప్టెంబరు 2015
* ఉక్ర్పోష్ట (ఉక్రెయిన్), అక్టోబరు 2015
* పోస్ట్‌ఎన్‌ఎల్, మార్చి 2016
* ఆస్ట్రియా పోస్ట్, మే 2016
* పోలిష్ పోస్ట్, జూలై 2016
* గ్వెర్న్సీ పోస్ట్, జూలై 2016
* బెల్పోచ్టా, జనవరి 2017
* రోమ్‌ఫిలాటెలియా (రొమేనియా), ఫిబ్రవరి 2017
* ఇండోనేషియా పోస్ట్, జూలై 2017
* స్విస్ పోస్ట్, సెప్టెంబరు 2017
* యాన్ పోస్ట్ (ఐర్లాండ్), అక్టోబరు 2017
* మాగ్యార్ పోస్టా (హంగేరి), ఫిబ్రవరి 2018
* మోల్డోవా పోస్ట్, జూన్ 2018
* ఆలాండ్ పోస్ట్, 7 జూన్ 2019
* బ్రెజిల్ పోస్ట్, జూలై 2020
* గ్వెర్న్సీ పోస్ట్, జూన్ 2021
* బెల్పోచ్టా, జూన్ 2021
* ఆస్ట్రియా పోస్ట్, జూలై 2021
* లక్సెంబర్గ్ పోస్ట్, సెప్టెంబరు 2022
* డ్యూయిష్ పోస్ట్, అక్టోబరు 2022
* ఎన్జెడ్ పోస్ట్, ఆగస్టు 2024
* పోలిష్ పోస్ట్, అక్టోబరు 2024
* బిపోస్ట్, జూన్ 2025
* పోస్ట్‌ఎన్‌ఎల్, జూలై 2025

## మూలాలు

వర్గం:పోస్ట్ కార్డులు
తెలుగబ్బాయి

**తెలుగబ్బాయి** 2013, మార్చి 9న విడుదలైన తెలుగు చలనచిత్రం. ఓ.ఎస్. అవినాష్ దర్శకత్వంలో వచ్చిన ఈ చిత్రంలో తనీష్, రమ్య నంబీశన్, తాషు కౌశిక్, నటించగా, మెజో జోసఫ్ సంగీతం అందించారు. ఇది పూర్తిగా మలేషియాలో షూటింగ్ చేయబడింది, పూర్తిస్థాయిలో మలేషియాలో తీయబడిన తొలి తెలుగు చిత్రం ఇది. ఈ చిత్రానికి మొదట *సలామత్* అనే టైటిల్ పెట్టారు.

## కథా సారాశం
చాలాకాలం క్రితం మలేషియాకు వలస వెళ్ళిన రెండు తెలుగు కుటుంబాల మధ్య జరిగే కథాంశంతో రూపొందించబడింది.

## నటవర్గం
* తనీష్
* రమ్య నంబీశన్
* తషు కౌశిక్
* నాగబాబు
* సోనా నాయర్
* లోహిత్ కుమార్
* అనన్య

## సాంకేతికవర్గం
* రచన, దర్శకత్వం: ఓ.ఎస్. అవినాష్
* నిర్మాత: ఎస్. రామకృష్ణ
* సంగీతం: మెజో జోసఫ్, ఎస్.పి. ఈశ్వర్
* ఛాయాగ్రహణం: ప్రతాప్ వి. కుమార్
* కూర్పు: ఓ. రవిశంకర్
* పాటలు:  జె.ఎ. నివాస్
* నిర్మాణ సంస్థ: వెరా ఫిల్మ్ కార్పోరేషన్

## పాటలు

మలయాళ సంగీత దర్శకుడు మెజో జోసెఫ్ ఈ చిత్రానికి సంగీతం అందించాడు. ప్రముఖ సంగీత దర్శకుడు ఎస్పీ కోదండపాణి తనయుడు ఎస్పీ ఈశ్వర్ బ్యాక్ గ్రౌండ్ స్కోర్ అందించాడు. సినిమాలోని అన్ని పాటలను జెఎస్. నివాస్ రాశాడు. "రోజా" సినిమాలో "చిన్ని చిన్ని ఆశ" పాటను పాడిన మిన్మిని ఈ చిత్రంలో "కిల కిల మని", "చిత్రంగా ఉందే" పాటలను పాడింది. పుడమిని మోసే పువ్వా అనే పాటను రమ్య నంబీశన్ పాడింది.

## మూలాలు

వర్గం:తెలుగు ప్రేమకథా సినిమాలు
వర్గం:తెలుగు కుటుంబకథా సినిమాలు
వర్గం:2013 తెలుగు సినిమాలు
నేషనల్ సెంటర్ ఫర్ ది పెర్ఫార్మింగ్ ఆర్ట్స్ (చైనా)

నేషనల్ సెంటర్ ఫర్ ది పెర్ఫార్మింగ్ ఆర్ట్స్ (**నేషనల్ గ్రాండ్ థియేటర్**), అనేది బీజింగ్ లో ఒపేరా హౌస్ కలిగి ఉన్న ఒక ఆర్ట్స్ సెంటర్. ఈ కేంద్రం, ఒక కృత్రిమ సరస్సు మధ్యలో ఉన్నది. దీనిని టైటానియం, గాజుతో ఒక ఎలిప్సిడ్ గోపురంగా నిర్మించారు. ఇక్కడ మూడు గదులు ఉన్నవి, వాటి వైశాల్యం మొత్తం 12,000 చ.కి., వాటిలో 5,452 ప్రేక్షకులు సులభతరంగా సరిపోతారు. ఈ భవనాన్ని ఫ్రెంచ్ ఆర్కిటెక్ట్ పాల్ ఆండ్రూ చే రూపొందించారు. భవన నిర్మాణం డిసెంబరు 2001 లో మొదలై, డిసెంబర్ 2007 లో ప్రారంభ కచేరీకి ప్రారంభమైంది.

## ఆర్కిటెక్చర్
ఎడమ|thumb|ది నేషనల్ సెంటర్ ఫర్ ది పెర్ఫార్మింగ్ ఆర్ట్స్  అండ్ ది గ్రేట్ హాల్ ఆఫ్ ది పీపుల్ భవనాలు
థియేటర్ యొక్క వెలుపలి భాగం టైటానియంతో నిర్మించిన ఒక గాజు గోపురం, ఈ భవనం చుట్టూ మానవ నిర్మిత సరస్సు ఉంది.  ఇది నీటి మీద తేలే గుడ్డులాగా, లేదా ఒక నీటి బొట్టు లాగా కనిపిస్తుంది.  ఇది చూసిన వెంటనే గుర్తించదగినదిగా, ఎంతో చాకచక్యంగా రూపొందించబడింది.

తూర్పు నుంచి పడమరకు 212 మీటర్లు, ఉత్తర-దక్షిణ దిశలో 144 మీటర్లలో 46 మీటర్ల ఎత్తున గోపురం ఉంటుంది. భవన ప్రధాన ద్వారం ఉత్తర భాగంలో ఉంది. సరస్సు కిందకు వెళ్తున్న మార్గంద్వారా అతిథులు భవనంలోకి ప్రవేశిస్తారు.

### ప్రదేశం
thumb|ప్రధాన ప్రవేశద్వారంగా పనిచేసే ఎన్.సి.పి.యే యొక్క ఉత్తర ద్వారం
థియేమెన్ స్క్వేర్, పీపుల్ గ్రేట్ హల్ ఆఫ్ ది పీపుల్ భవనాలకు, ఫర్బిడెన్ సిటీ దగ్గర ఈ థియేటరు భవిష్యత్తు రూపకల్పనతో ఉండడంతో దీని నిర్మాణం వివాదం సృష్టించింది. పురాతన సాంప్రదాయిక చైనీస్ నిర్మాణ శైలి ఎంతో విలువైనది అయినప్పటికీ, బీజింగ్ లో ఆధునిక నిర్మాణ శైలిని కలిగి ఉండాలని, దేశం యొక్క రాజధాని ఒక అంతర్జాతీయ నగరంగా గొప్ప ప్రాముఖ్యతను కలిగిన ఉండాలని ఫ్రెంచ్ ఆర్కిటెక్ట్ పాల్ ఆండ్రూ అన్నారు. అతను ఈ భవనాన్ని ఎంతో చాకచక్యంగా నిర్మించారు.

## ప్రదర్శనలు, ఇతర వేదికలు
కుడి|thumb|రాత్రి సమయంలో
ఈ భవనంలో మూడు ప్రధాన ప్రదర్శనశాలలు ఉన్నాయి:

* ఒపేరాలు, బ్యాలెట్, నృత్యాలకు గాను 2,416 సీట్ల సామర్ధ్యం కలిగిన ఒపేరా హాలును ఉపయోగిస్తారు.
* కచేరీలు, రికార్డులకు గాను 2,017 సీట్ల సామర్ధ్యం కలిగిన  సంగీతశాలను  ఉపయోగిస్తారు.
* నాటకాలు, బీజింగ్ ఒపేరా కోసం 1,040  సీట్ల సామర్ధ్యం కలిగిన థియేటర్ హాలును ఉపయోగిస్తారు.

## మూలాలు

## బాహ్య లింకులు

* Official website
* Slideshow from the Guardian Unlimited
* National Grand Theater of China: a steel architecture case study on Constructalia 
* Robbie Moore, "Left of the Forbidden City", ''Specifier Magazine'' online, date unk. Profile of the Centre retrieved 11 May 2008
* National Grand Theater of China, Beijing
* "National Grand Theater of China, Beijing" at website of Paul Andreu
* The water control valves in National Grand Theater of China

వర్గం:ఆకాశహర్మ్యాలు
చార్ కమాన్

**చార్ కమన్** తెలంగాణ రాష్ట్ర రాజధాని హైదరాబాదులోని చారిత్రక కట్టడాలు. 1592లో చార్మినార్ కమాన్‌, కాలీ కమాన్‌, మచిలీ కమాన్‌, షేర్‌ ఏ బాతుల్‌ పేరుతో 60 అడుగుల ఎత్తు, 30 అడుగుల వెడల్పుతో ఇడో పర్షియన్‌ పద్ధతిలో చార్మినారుకు నాలుగు వైపులా కమాన్‌లు నిర్మించడం జరిగింది.

## నిర్మాణం
1551లో మహమ్మద్ కులీ కుతుబ్ షా కాలంలో చార్మినారు నిర్మాణం జరిగింది. ఆ మరుసటి సంవత్సరం అనగా 1552లో చార్మినారుకు నాలుగు వైపులా చార్మినార్ కమాన్, కాలీ కమాన్, మచిలీ కమాన్, షేర్ ఏ బాతుల్ కమాన్ అనే పేరుతో నాలుగు కమాన్లను నిర్మించారు. వీటిని చార్ కమాన్ లు అని పిలుస్తారు. 60 అడుగుల ఎత్తుతో, 30 అడుగుల వెడల్పుతో ఇడో పర్షియన్‌ పద్ధతిలో ఈ కమాన్‌ల నిర్మాణం జరిగింది.

## వారసత్వ సంపదగా గుర్తింపు
చార్మినారుతో పాటు హైదరాబాద్ నగరానికి ప్రత్యేక ఆకర్షణగా నిలిచిన ఈ నాలుగు కమాన్లను భారత జాతీయ సంస్కృతి వారసత్వ సంస్థ చారిత్రక వారసత్వ కట్టడంగా గుర్తించింది.

## ఇతర వివరాలు
చారిత్రక వారసత్వ సంపదైన చార్ కమాన్లను పునరుద్దరించే దిశగా ప్రభుత్వం చర్యలు చేపట్టింది. దీనికోసం ప్రత్యేకంగా రూ. 87లక్షలు హైదరాబాద్ మహానగర పాలక సంస్థ కేటాయించింది. ఈ కమాన్లపై విచ్చలవిడిగా ఏర్పాటుచేసిన ఫ్లెక్సీలను, మేకులను తొలగించడం, పక్కన ఉన్న షాపులను తరలించడంతోపాటూ  పెచ్చులు ఊడిన కమాన్లకు మరమ్మతులు కలరింగ్ పనులు జరిగాయి.

## మూలాలు

వర్గం:హైదరాబాదు
వర్గం:హైదరాబాదు రాజభవనాలు
వర్గం:హైదరాబాద్ రాష్ట్రం
వర్గం:భారత వారసత్వ ప్రదేశాలు
వర్గం:హైదరాబాదు వారసత్వ నిర్మాణాలు
ఇస్రో ప్రొపల్షన్ కాంప్లెక్స్

తమిళనాడులోని తిరునల్వేలి జిల్లాలోని మహేంద్రగిరి హిల్స్ వద్ద కన్యాకుమారికి సమీపంలో లిక్విడ్ ప్రొపల్షన్ సిస్టమ్స్ సెంటర్ ఉంది. ఇస్రోకు చెందిన లిక్విడ్ ప్రొపల్షన్ సిస్టమ్స్ సెంటరులో అభివృద్ధి చేసిన ప్రొపల్షన్ సిస్టమ్స్‌ను, వివిధ దశలనూ పరీక్షించడం, సమీకరించడం, ఏకీకరించడం చేసే కేంద్రం. ఇది భారతీయ అంతరిక్ష పరిశోధన సంస్థకు చెందిన కేంద్రం. గతంలో ఇది LPSC లో భాగంగా ఉండేది. ఇది స్వతంత్ర కేంద్రంగా ఎదిగి, 2014 ఫిబ్రవరి 1 నుండి IPRC గా ఏర్పడింది.  

ఇస్రో ప్రయోగ వాహనాలు, ఉపగ్రహాల యొక్క అన్ని ద్రవ, క్రయోజెనిక్, సెమిక్రియోజెనిక్ దశల పరీక్షలు, ఇంజిన్ సంబంధిత పరీక్షలను ఇక్కడ నిర్వహిస్తారు. "జెట్ ప్రొపల్షన్ లాబొరేటరీ ఆఫ్ ఇండియా"గా పిలవదగ్గ కేంద్రమిది. 

## సౌకర్యాలు
ఈ కాంప్లెక్సులో కింది సౌకర్యాలున్నాయి

* ప్రయోగ వాహన మోటార్లు, దశల అసెంబ్లీ, ఏకీకరణ, పరీక్ష
* ప్రయోగ వాహన మోటార్లు, దశల నిర్వహణ
* ప్రొపెల్లెంట్ నిల్వ
* వికాస్, పిఎస్ 2 / జిఎస్ 2, పిఎస్ 4, ఎల్ 40, ఎల్ 110, ఎస్ 200, సిఇ -7.5, సిఇ -20 క్రయోజెనిక్ ఇంజన్లు, స్టీరింగ్ ఇంజిన్ల సముద్ర మట్టం వద్ద పరీక్ష, అధిక ఎత్తులో చేసే పరీక్షలు 
* L40, CE-7.5 అభివృద్ధి, అర్హత పరీక్షలు
* PSLV, GSLV మిషన్ల కోసం వివిధ దశలు PS2 / GS2, PS4, L40 ల అసెంబ్లీ, ఏకీకరణ
* ఉపగ్రహాల కోసం LAM ఇంజిన్, AOCS థ్రస్టర్ అసెంబ్లీ, ఇంటిగ్రేషన్ 

## ఇవి కూడా చూడండి

* ఇండియన్ స్పేస్ రీసెర్చ్ ఆర్గనైజేషన్
* లిక్విడ్ ప్రొపల్షన్ సిస్టమ్స్ సెంటర్
* విక్రమ్ సారాభాయ్ అంతరిక్ష కేంద్రం
* సతీష్ ధావన్ అంతరిక్ష కేంద్రం

## మూలాలు


వర్గం:ఇస్రో అనుబంధ సంస్థలు
కురుపాం మండలం

**కురుపాం మండలం,** ఆంధ్రప్రదేశ్ రాష్ట్రంలోని పార్వతీపురం మన్యం జిల్లాకు చెందిన మండలం.

మండలం కోడ్: 4809. ఈ మండలంలో మూడు నిర్జన గ్రామాలుతో కలుపుకుని 95 రెవెన్యూ గ్రామాలు ఉన్నాయి.

## మండలం లోని గ్రామాలు

### రెవెన్యూ గ్రామాలు

# అంతిజొల
# అబిరి
# అరికకొరిది
# ఇచ్చాపురం
# ఉదయపురం
# ఉరిది
# కకిలి
# కాకితాడ
# కిచ్చాడ
# కిరిసింగి
# కీదవాయి
# కురుపాం
# కైరాడ
# కొండబరిది
# కొత్తగూడ
# కొలిస
# కోనగూడ
# గంగన్నదొర వలస
# గదలి
# గుజ్జువాయి
# గుమ్మ
# గుమ్మిడిగూడ
# గుమ్మిదిగూడ
# గొర్జపాడు
# గొల్లవలస
# గోతికుప్ప
# గోతివాడ
# చప్పగొత్తిలి
# చింతలకొరిది
# చినరాయుడుపేట
# జరాడ
# జుంబిరి
# తచ్చిది
# తిత్తిరి
# తియ్యలి
# తులసి
# తెఖరఖండి
# తెన్నుఖర్జ
# దండుసుర
# దందుసుర
# దిమిటిగూడ
# దురుబిలి
# దొకులగూడ
# దొంగలబరమని
# దొమ్మిడి
# ధర్మాలలక్ష్మీపురం
# ధులికుప్ప
# నగర
# నగరకుంతుబాయి
# నీలకంఠపురం
# పనసభద్ర
# పులిపుత్తి
# పెదగొత్తిలి
# పెదబరమని
# పెదవనిజ
# పొతివాడ
# పొది
# పొదిస
# బర్తంగి
# బియ్యాలవలస
# బొతిలి
# బొరె
# భల్లుకోట
# భీంపురం
# మంతికొండ
# మరిపల్లి
# మరిపల్లి
# మెగద
# మొందెంఖల్లు
# యెగువబల్లేరు
# యేగులవాడ
# రంగుపురం
# రజ్జలి
# రస్తకుంతుబై
# రాముడుగూడ
# రెల్లిగూడ
# లంకజోడు
# లండగొర్లి
# లిక్కిడి
# లెవిది
# వలసబల్లేరు
# వూసకొండ
# వొప్పంగి
# వొబ్బంగి
# శివన్నపేట
# సకి
# సంజువాయి
# సంతోషపురం
# సివాడ
# సీదిగూడ
# సేకుపాడు
# సొబ్బ
గమనిక:నిర్జన గ్రామాలను పరిగణించలేదు.

## మూలాలు

## వెలుపలి లంకెలు
సెంటినలీస్

**సెంటినలీస్** అండమాన్ నికోబార్ దీవులులోని  ఉత్తర సెంటినెల్ ద్వీపవాసులు, ఇది భారతదేశంలో బెంగాల్ బేలోని ఉత్తర సెంటినెల్ ద్వీపంలో నివసిస్తున్న ఒక స్వదేశీ ప్రజలు, వీరు ప్రపంచంలోని అంతరించే అవకాశమున్న గిరిజన సమూహం ప్రజలలో ఒకటిగా పరిగణింపబడుతున్నారు.

గ్రేట్ అండమానీస్, జరావాస్, ఓంగ్, షోంపెన్, నికోబారీస్ తెగల వారితో సహా ఈ సెంటినలీస్ తెగ వారు తరతరాలుగా అక్కడే బయటి ప్రపంచంతో సంబంధం లేకుండా నివాసముంటున్నవారు. వారు బయటి ప్రపంచంతో కలవడమే కాక, బయటి నుంచి తమతో కలవడానికి వచ్చిన వారిని కూడా శత్రువులుగా పరిగణిస్తారు. 1990ల్లో ఒకసారి స్నేహభావంతో వ్యవహరించినా అలాంటి సంఘటనలు చాలా అరుదుగా జరిగాయి.

1956 లో భారత ప్రభుత్వం ఉత్తర సెంటినలీస్ దీవిని గిరిజన పరిరక్షక ప్రాంతంగా ప్రకటించి దాని చుట్టూ సుమారు 5.6 కిమీ దూరం వరకు ఎవరూ తిరగకూడదని నిషేధించింది. దీనిని పర్యవేక్షించడానికి సాయుధ బలగాలను కూడా మొహరించింది. ఇక్కడ ఫోటోగ్రఫీ కూడా నిషిద్ధమే.  ఇక్కడ ఉండే ప్రజల బృందం కూడా ఎంతమంది ఉన్నారనే ఖచ్చితమైన సమాచారం లేదు. 35 నుంచి 500 మధ్య దాకా ఉంటుందని ఒక అంచనా.

## భౌగోళికం
బంగాళాఖాతంలోని భారతీయ ద్వీపసమూహం అయిన అండమాన్ దీవులలోని ఉత్తర సెంటినెల్ ద్వీపంలో సెంటినెలీస్ నివసిస్తున్నారు.  ఈ ద్వీపం అండమాన్ రాజధాని పోర్ట్ బ్లెయిర్కు పశ్చిమాన 64 km దూరంలో ఉంది. దీని వైశాల్యం దాదాపు 59.67 కిమీ2 (14,740 ఎకరాలు). ఇంచుమించు చతురస్రాకారంలో ఉంది. సముద్ర తీరం దాదాపు 45 మీ వెడల్పుతో ఉంది. దట్టమైన ఉష్ణమండల సతత హరిత అడవికి దారితీసే సముద్రతీర అటవీ సరిహద్దులో ఉంది.  ఉష్ణమండల వాతావరణం నెలకొని ఉన్న ఈ ద్వీపం చుట్టూ పగడపు దిబ్బలు ఉన్నాయి.

## గమనికలు

## మూలాలు

వర్గం:తెగలు
ఫిలిప్ వోలెన్

**ఫిలిప్ వోలెన్** (జననం 1950) ఒక ఆస్ట్రేలియన్ దాత. అతను సిటీబ్యాంకు మాజీ ఉపాధ్యక్షుడు, సిట్టార్పప్లో జనరల్ మేనేజర్. వొలెన్ ఒక శాకాహారి అయ్యాడు.  జంతు హక్కుల ఉద్యమంలో ప్రముఖ సభ్యుడు. అతను జంతు సంక్షేమ కార్యక్రమాలు నిర్వహిస్తున్నారు. 2005 అతను మెడల్ ఆఫ్ ది ఆర్డర్ అఫ్ ఆస్ట్రేలియాను అందుకున్నాడు, 2007 లో అతను ఆస్ట్రేలియన్ ఆఫ్ ది ఇయర్ (విక్టోరియా) అవార్డును గెలుచుకున్నాడు.

## మూలాలు

వర్గం:1950 జననాలు
వర్గం:జీవిస్తున్న ప్రజలు
చండీ (2013 సినిమా)

**చండీ** 2013, నవంబర్ 8న విడుదలైన తెలుగు చలనచిత్రం. వి. సముద్ర దర్శకత్వంలో దర్శకత్వంలో వచ్చిన ఈ చిత్రంలో ప్రియమణి, శరత్ కుమార్, కృష్ణంరాజు, వినోద్ కుమార్, నాగబాబు, ఆశిష్ విద్యార్థి, పోసాని కృష్ణ మురళి, ఆలీ, ఎమ్.ఎస్.నారాయణ నటించగా, రవిశంకర్, చిన్నా సంగీతం అందించారు.

## నటవర్గం

* కృష్ణంరాజు
* ప్రియమణి
* శరత్ కుమార్
* వినోద్ కుమార్
* నాగబాబు
* రంగనాథ్
* ఆశిష్ విద్యార్థి
* పోసాని కృష్ణ మురళి
* జి. వి. సుధాకర్ నాయుడు
* సుప్రీత్
* గిరిబాబు
* ఎం. ఎస్. నారాయణ
* ఆలీ
* తాగుబోతు రమేశ్
* తెలంగాణ శకుంతల
* గుండు హనుమంతరావు
* కొండవలస లక్ష్మణరావు
* సత్యం రాజేష్
*చమ్మక్ చంద్ర
* కాదంబరి కిరణ్
* దాసన్న
* రాజు

## సాంకేతికవర్గం
* దర్శకత్వం: వి. సముద్ర
* నిర్మాత: శ్రీనుబాబు గేదెల
* సంగీతం: రవిశంకర్, చిన్నా
* ఛాయాగ్రహణం: వాసు
* కూర్పు: నందమూరి హరి
* నిర్మాణ సంస్థ: ఓమిక్స్ క్రియేషన్స్

## మూలాలు

వర్గం:తెలుగు కుటుంబకథా సినిమాలు
వర్గం:కృష్ణంరాజు నటించిన సినిమాలు
వర్గం:ప్రియమణి నటించిన సినిమాలు
వర్గం:రంగనాథ్ నటించిన సినిమాలు
వర్గం:పోసాని కృష్ణ మురళి సినిమాలు
వర్గం:గిరిబాబు నటించిన సినిమాలు
వర్గం:ఎం.ఎస్.నారాయణ నటించిన సినిమాలు
వర్గం:ఆలీ నటించిన సినిమాలు
వర్గం:కొండవలస లక్ష్మణరావు నటించిన సినిమాలు
వర్గం:2013 తెలుగు సినిమాలు
కాసుల

**కాసుల** తెలుగువారిలో కొందరి ఇంటిపేరు.

* కాసుల పురుషోత్తమ కవి
* కాసుల ప్రతాపరెడ్డి
* '''కాసుల బాల్‌రాజ్‌''' తెలంగాణ రాష్ట్రానికి చెందిన రాజకీయ నాయకుడు. ఆయన మూడుసార్లు బాన్సువాడ నియోజకవర్గం నుండి ఎమ్మెల్యేగా పోటీ చేసి బాన్సువాడ నియోజకవర్గం కాంగ్రెస్ పార్టీ ఇన్‌చార్జ్‌గా పని చేశాడు.
గోగినేని

**గోగినేని** తెలుగువారిలో కొందరి ఇంటిపేరు.

* గోగినేని భారతీదేవి
* గోగినేని రంగనాయకులు
*బాబు గోగినేని
సీతారాంబాగ్ దేవాలయం

**సీతారాంబాగ్ దేవాలయం** తెలంగాణ రాష్ట్ర రాజధాని హైదరాబాదులోని సీతారాంబాగ్ ప్రాంతంలో ఉన్న దేవాలయం. రాజస్థాన్‌లోని లక్ష్మణ్‌గఢ్‌ ప్రాంతం గణేరివాలా కుటుంబానికి చెందిన పురాన్‌మల్‌ గనేరివాల్‌ అనే వ్యక్తి 1820లలో 25 ఎకరాల్లో ఆలయ నిర్మాణం ప్రారంభమై, 1832లో మూల విరాట్‌ను ప్రతిష్ఠింపజేయడం జరిగింది. హైదరాబాదు పట్టణ అభివృద్ధి సంస్థ (హుడా)చే వారసత్వ కట్టడంగా గుర్తించబడింది.

## నిర్మాణం
దేవాలయం చుట్టూ యూరోపియన్ వాస్తు శైలిలో నిర్మించిన ఎత్తైన ప్రాకారాలు ఉన్నాయి. జైపూర్ పాలరాతితో చెక్కిన సీతాసమేత శ్రీరాముడు, లక్ష్మణ, హనుమ, భరత, శత్రుజ్ఞలు సహితంగా శ్రీరాముని పట్టాభిషేక ఘట్టాన్ని తలపించే విగ్రహాలు ఈ దేవాలయంలో ప్రతిష్టించబడ్డాయి.  ఏడవ నిజాం రాజు మీర్ ఉస్మాన్ అలీ ఖాన్ ఈ ఆలయ పునఃనిర్మాణానికి ఆర్థిక సహాయం అందించాడు.

గ్రైనేట్‌, సున్నం రాయిని ఉపయోగించి ఆలయాన్ని నిర్మించారు. దర్వాజాలు 20 అడుగుల ఎత్తులో ఏర్పాటుచేయబడ్డాయి.

## విశిష్టత
ఆ రోజుల్లో తెలంగాణా ప్రాంతంలో విద్యా సంస్థలు లేకపోవడం వల్ల సీతారాంబాగ్ ఆలయ ప్రాంగణంలో సంస్కృత పాఠశాలను ప్రారంభించి, ఉచిత విద్యను అందించారు. ఖండవల్లి నర్సింహశాస్త్రి వ్యాకరణ పండితులుగా పనిచేసిన ఈ పాఠశాలలో దాశరథి కృష్ణమాచార్య, దివాకర్ల వెంకటావధాని, రవ్వా శ్రీహరి, కె.కె. రంగానాథాచార్యులు, ఎస్.వి. విశ్వనాథశర్మ తదితరులు విద్యను అభ్యసించారు.

## ఉత్సవాలు
శ్రీరామ నవమి సందర్భంగా ఎనిమిది రోజులపాటు ఆలయంలో బ్రహ్మోత్సవాలు జరుగుతాయి. నవమిరోజు రాత్రి సమయంలో సీతారామ కళ్యాణం జరుగుతుంది.

## మూలాలు

వర్గం:తెలంగాణ పుణ్యక్షేత్రాలు
వర్గం:తెలంగాణ పర్యాటక ప్రదేశాలు
వర్గం:దేవాలయాలు
వర్గం:తెలంగాణ దేవాలయాలు